Τα σάρωσαν όλα!\nΠαρασκευή, 08 Ιούλιος 2016 07:25\nΜπορεί ο ΑΡΗΣ μας την χρονιά που ολοκληρώθηκε πάνω στα παρκέ να μην κέρδισε τίποτα παραπάνω πέρα από τον σεβασμό των αντιπάλων του αλλά κατάφερε να αναδείξει τα "στελέχη" του και να τα οδηγήσει σε σημαντικές προσωπικές διακρίσεις. Μετά τον Όκαρο Γουάιτ που αναδείχθηκε MVP της κανονικής διάρκειας της Basket League και μέλος της κορυφαίας 5αδας ήρθε η σειρά του κόουτς Δημήτρη Πρίφτη να αναδειχθεί ως κορυφαίος προπονητής της Basket League αφήνοντας στην 2η θέση(και με διαφορά βάσει ψήφων) τον πρωταθλητή Σφαιρόπουλο. Μάλιστα το ότι ο Δημήτρης Πρίφτης κατάφερε αυτή την προσωπική διάκριση χωρίς να έχει κατακτήσει κάποιο τίτλο με την ομάδα μας δίνει ακόμη μεγαλύτερη αξία στην επιτυχία του.\nΣίγουρα ως οπαδοί θα προτιμούσαμε(σίγουρα και ο ίδιος θα το προτιμούσε) ο κόουτς μας να ήταν στην θέση του Σφαιρόπουλου ή του Τζόρτζεβιτς που αν και δεν "διακρίθηκαν" σε ψηφοφορίες γεύτηκαν την χαρά ενός τίτλου με τις ομάδες του αλλά κάθε επιτυχία ενός μέλους της οικογένειας του ΑΡΗ μας γεμίζει με υπηρηφάνεια! Τιμή για την ομάδα μας είναι που ο Δημήτρης Πρίφτης είναι μέλος της Εθνικής ομάδας, τιμή για την ομάδα μας είναι που ψηφίσθηκε κορυφαίος προπονητής της χρονιάς, τιμή για την ομάδα μας που ο Όκαρο Γουάιτ όλη την χρονιά τράβηξε τα φώτα της δημοσιότητας πάνω του και αποτελεί ένα από τα πιο "καυτά" ονόματα του καλοκαιριού. Και όπως πολύ σωστά δήλωσε ο κόουτς το έργο του που τον οδήγησε σε αυτή την διάκριση αντιπροσωπεύει την συλλογική προσπάθεια που γίνεται στον ΑΡΗ μας τα τελευταία χρόνια. Μια προσπάθεια ειλικρινής που ναι μεν μπορεί να είχε ένα "ταβάνι" αλλά αν αξιοποιηθεί σωστά μπορεί να αποτελέσει την βάση μιας προσπάθειας όπου στόχος θα είναι η κορυφή σε κάθε διοργάνωση που συμμετέχουμε όπως πραγματικά αξίζει σε αυτή την ομάδα και τον κόσμο της.\nΚαι αν το δούμε καθαρά οπαδικά, μακριά από "προσωπολατρίες" θα διαπιστώσουμε ότι ο ΑΡΗΣ μετά και από αυτές τις διακρίσεις του Πρίφτη και του Γουάιτ αλλά και του Βεζένκοφ πέρσι, πλέον φαντάζει ως ένα ιδανικό περιβάλλον για κάποιον φιλόδοξο αθλητή ή προπονητή που θέλει να δουλέψει και να διαπρέψει, κάτι που τα προηγούμενα χρόνια έμοιαζε με ανέκδοτο λόγω της διοικητικής και οικονομικής αβεβαιότητας που επικρατούσε.. Βέβαια η σκληρή πραγματικότητα λέει ότι ο ΑΡΗΣ την δεδομένη χρονική στιγμή αποτελεί για παίκτες και προπονητές το "σκαλοπάτι" στην καριέρα τους και αυτό ίσως είναι το μεγάλο στοίχημα της διοίκησης Λάσκαρη που θα πρέπει να κερδίσει. Γιατί αν οι προσωπικές διακρίσεις των στελεχών της ομάδος, μας κάνουν μια φορά χαρούμενους ένας τίτλος θα μας απογείωνε! Συγχαρητήρια στον κόουτς και στον Όκαρο και αναμένουμε τα καλύτερα!\nΥΓ. Ο Ιτούδης κατέκτησε την κορυφή της Ευρώπης με την ΤΣΣΚΑ, ο Μπαρτζώκας έκανε την "έκπληξη" με την Κουμπάν που την οδήγησε στο Final Four, ο Πρίφτης αναδείχθηκε ως κορυφαίος της Basket League! Ας το έχει στο νου του ο Βασιλακόπουλος την επόμενη φορά που θα πρέπει να διαλέξει προπονητή για την Εθνική Ελλάδος.\nΥΓ2. Η συγκεκριμένη βράβευση προς τον κόουτς έδωσε και απαντήσεις στις διάφορες διαφωνίες μας. Τόσο για το έργο του Δ.Πρίφτη αυτά τα 2 χρόνια όσο και για το ποιος είναι ο πιο κερδισμένος από αυτή τη συνεργασία Πρίφτη - ΑΡΗ.\nΥΓ3. Πάλι καλά που αυτή η βράβευση ήρθε μετά την υπογραφή νέου συμβολαίου. Διαφορετικά το παζάρι θα ήταν ακόμη πιο σκληρό.\nΥΓ4. Ρε κόουτς, τώρα που το "σηκώσαμε" μήπως να κάνουμε και καμιά μεταγραφή?\nΤο ίδιο δυνατά και στο πρωτάθλημα\nΠαρασκευή, 07 Οκτώβριος 2016 20:45\nΜετά την πρεμιέρα στο κύπελλο ήρθε η ώρα και για την πρεμιέρα του πρωταθλήματος. Εκεί όπου ο ΑΡΗΣ καλείται τουλάχιστον να αποδείξει ότι είναι ένα(ή και περισσότερα) επίπεδο πάνω από τις μικρομεσαίες ομάδες του πρωταθλήματος και σε αυτήν την Basket League των 3 ταχυτήτων θα ξεχωρίζει. Το αν μπορεί να κάνει το βήμα παραπάνω είναι μια ερώτηση που θα απαντηθεί κατά τη διάρκεια της χρονιάς, εκεί που θα φανεί η δυναμική, η συνέπεια και η δίψα για διάκριση του φετινού ΑΡΗ.\nΤα Τρίκαλα και φέτος θα είναι ένα από τα φαβορί για τον υποβιβασμό στη δεύτερη κατηγορία. Μέχρι και το ότι συμμετέχει τελικά στο πρωτάθλημα αποτελεί επίτευγμα για τους Τρικαλινούς μιας και το καλοκαίρι που μας πέρασε είχαν φθάσει μια ανάσα από το να ακολουθήσουν τον δρόμο της Κηφισιάς και να εγκαταλείψουν την πρώτη κατηγορία λόγω διάφορων οικονομικών και διοικητικών προβλημάτων. Οι 4 Αμερικανοί και οι 3 "πρώην Αρειανοί"(Τσαλδάρης, Μανωλόπουλος και Καραθανάσης) δύσκολα να μπορέσουν να κάνουν την διαφορά στο αυριανό παιχνίδι και όπως όλα δείχνουν η ομάδα μας θα πάει σε ακόμη μια καλή προπόνηση. Φυσικά και δεν υπάρχει διάθεση να υποτιμήσουμε τον αντίπαλο αλλά όπως τονίσαμε και στην αρχή ο μίνιμουμ στόχος του φετινού ΑΡΗ είναι να κάνει ξεκάθαρο σε όλη την μπασκετική Ελλάδα ότι οι εποχές όπου ομάδες σαν τον Κόροιβο και τον Κολοσσό έπαιρναν παλικαρίσιες νίκες κόντρα στην ομάδα μας ανήκουν στο παρελθόν. Αυτό έγινε απέναντι στην Κύμη και αυτό ακριβώς θα πρέπει να γίνει και αύριο. Εκεί που πέρα από τη νίκη ο Δ.Πρίφτης θα έχει την ευκαιρία να δουλέψει με τους παίκτες του σε συνθήκες αγώνα με στόχο την βελτίωση. Μπορεί ο Τζένκινς να μην αγωνισθεί αλλά και αυτό είναι μια δοκιμασία που θα οδηγήσει σε χρήσιμα συμπεράσματα το τεχνικό τιμ.\nΗ ομάδα άρεσε πολύ στο παιχνίδι του κυπέλλου αλλά αυτό δεν σημαίνει ότι δεν υπάρχουν περιθώρια βελτίωσης. Τα πολλά λάθη, η έλλειψη επιθετικού πλάνου και η χαλαρή άμυνα κάτω από το καλάθι είναι μερικά από αυτά που πρέπει να διορθωθούν. Το πρόγραμμα βοηθάει και ο κόουτς με τους παίκτες του θα πρέπει να το εκμεταλλευτούν. Άλλωστε δεν πρέπει να ξεχνάμε ότι αν και την περσινή χρονιά η ομάδα στα πρώτα παιχνίδια είχε δείξει εξαιρετικά στοιχεία, στη συνέχεια όχι μόνο δεν έδειξε την βελτίωση που θα περιμέναμε(με εξαίρεση 1-2 παίκτες) αλλά στο τέλος έμεινε και από δυνάμεις. Οπότε καλό είναι από την αρχή να μπει ο πήχης ψηλά και να δει ο Δ.Πρίφτης πως μπορεί να πάρει το καλύτερο δυνατό από όλους τους παίκτες του, γιατί σε μια τόσο μεγάλη χρονιά σίγουρα θα τους χρειαστεί όλους. Καλή αρχή Αρειανάρα μου!\nΗ πρώτη επικίνδυνη έξοδος\nΠαρασκευή, 14 Οκτώβριος 2016 20:44\nΧωρίς τον άτυχο Σανικίντζε αλλά με τους Τζένκις και τον Ντραγκίσεβιτς στο ρόστερ ο ΑΡΗΣ κατεβαίνει στην Κρήτη για το πρώτο δύσκολο παιχνίδι της χρονιάς. Σε μια χρονική περίοδο όπου όλες οι ομάδες ακόμη ψάχνονται η ομάδα μας θα δοκιμάσει τις δυνάμεις απέναντι σε μια μικρομεσαία ομάδα του πρωταθλήματος που παραδοσιακά μας δυσκολεύει. Το να θεωρούμε τη νίκη αυτονόητη είναι κάτι εξίσου λογικό και εύκολο, παρόλα αυτά οι παίκτες του Δ.Πρίφτη θα πρέπει να επιβεβαιώσουν την ανωτερότητα τους πάνω στο παρκέ!\nΤο σοκ του τραυματισμού του Σάνι έφερε μια αναστάτωση την ομάδα και μαζί και αναγκαστικές αλλαγές. Αλλαγές σε πρόσωπα και ως ένα βαθμό και στην φιλοσοφία. Με τον Ντραγκίσεβιτς στην 5αδα ο ΑΡΗΣ θέλοντας και μη, γίνεται πιο soft στην άμυνα αλλά και σαφώς πιο δυνατός στην επίθεση. Το αν το πρόσημο είναι θετικό θα φανεί πολύ σύντομα. Ανεξάρτητα πάντως από το ντεμπούτο του Ντραγκίσεβιτς, η ομάδα οφείλει φέτος να δείχνει όποτε χρειάζεται ότι έχεις τις λύσεις για να ανταπεξέρχεται στις δυσκολίες. Το Ρέθυμνο μπορεί να είναι μια ομάδα που έχει κερδίσει με την παρουσία της τελευταία χρόνια τον σεβασμό όλων των φιλάθλων αλλά αυτό δεν σημαίνει ότι είναι φόβητρο για εμάς. Η μίνι έκπληξη που έκανε στην πρεμιέρα μέσα στην Ρόδο ήταν απλά μια καλή υπενθύμιση για όλους εμάς ότι ακόμη το να υποτιμάμε τον αντίπαλο είναι πολυτέλεια. Οι 4 Αμερικάνοι, ο Λιθουανός Ζαμπας και ο Γιαννόπουλος(από τους φθηνούς καλούς Έλληνες παίκτες σε καλή ηλικία που περιέργως δεν μας έκανε ποτέ!) είναι σχεδόν ότι αξιόλογο έχει η ομάδα της Κρήτης. Η διαφορά δυναμικότητας είναι εμφανής και ξεκάθαρα από την δική μας απόδοση θα κριθεί αν η νίκη έρθει εύκολα ή δύσκολα. Ο σοβαρός ΑΡΗΣ σε καμία περίπτωση δεν θα κινδυνέψει από αυτήν την ομάδα.\nΒήμα βήμα προχωράει η ομάδα μας στην χρονιά τις τελευταίες αγωνιστικές σεζόν και κάπου στην πορεία βλέπει που μπορεί να φθάσει. Παιχνίδια σαν και αυτό με το Ρέθυμνο ουσιαστικά είναι από αυτά που μπορείς να μετρήσεις τις δυνάμεις σου. Γιατί ανεξάρτητα από το πόσο δυνατοί είναι και φέτος ο Ολυμπιακός και ο Παναθηναϊκός, ο ΑΡΗΣ μας οφείλει να υπενθυμίζει ότι από τους υπόλοιπους είναι τουλάχιστον ένα επίπεδο πάνω. Ας γίνει λοιπόν η αρχή ώστε απερίσπαστη η ομάδα να προετοιμαστεί για το μεγάλο γλέντι της επόμενης αγωνιστικής! Πάμε Αρειανάρα!\n"Ντέρμπι" με αντίπαλο τον εαυτό του\nΠαρασκευή, 21 Οκτώβριος 2016 21:25\nΛίγες ώρες έχουν απομείνει για το τζάμπολ ανάμεσα στην αγαπημένη μας ομάδα και τον συμπολίτη, με τον ΑΡΗ μας να είναι το ξεκάθαρο φαβορί παρά τις χαμηλές πτήσεις των τελευταίων 3 παιχνιδιών. Και με τις 2 ομάδες ακόμη να ψάχνονται πάνω στο παρκέ, αναμφισβήτητα ο παράγοντας έδρας πέρα από την διαφορά δυναμικότητας των δύο ομάδων έχει τον πρώτο λόγο. Μοναδικός αντίπαλος ο κακός του εαυτός!\nΚαι μόνο τα ρόστερ και τα βιογραφικά των παικτών των 2 ομάδων να διαβάσει κανείς μπορεί να καταλάβει την διαφορά που χωρίζει τις 2 ομάδες. Η αλήθεια όμως είναι ότι τα μπάτζετ δεν παίζουν μπάσκετ και για αυτό πρέπει οι παίκτες του Δ.Πρίφτη και ο ίδιος ο κόουτς να δείξουν πάνω στο παρκέ ότι μαθαίνουν από τα λάθη τους, δουλεύουν πάνω στις αδυναμίες τους και ότι απλά είναι θέμα χρόνου να βρεθεί η χημεία ώστε να ξεδιπλώσει αυτή η ομάδα τις αρετές της. Η έλλειψη επιθετικού πλάνου που οδηγεί στην κατάχρηση του τριπόντου και τα πολλά λάθη είναι στην κορυφή της λίστας του κόουτς αλλά και στην άμυνα παρόλο που δεν έχει φανεί ακόμη λόγω των αντιπάλων, υπάρχουν στιγμές που οι παίκτες μας χάνονται. Στην επίθεση όμως με τον Καββαδά να φαντάζει ασταμάτητος, τον Ντραγκίσεβιτς να έχει περισσότερο χρόνο με την ομάδα και τον Τζένκινς να επιστρέφει αναμένεται να δούμε έναν βελτιωμένο ΑΡΗ σε σχέση με τα τελευταία 2 παιχνίδια. Το αν ο Μάρμπλ αρχίζει να παίζει το μπάσκετ που ξέρει, ο Μπάκνερ αποφύγει τα πολλά λάθη και ο Κάμινγκς γίνει πιο ουσιαστικός είναι αυτά που ουσιαστικά θα κρίνουν το πόσο εύκολα θα κερδίσουμε. Δεν πρέπει να υποτιμάμε κανέναν αντίπαλο αλλά όταν απέναντι μας έχουμε μια κουρασμένη ομάδα που έπαιξε 3 παρατάσεις, καλύτερος παίκτης της ως τώρα είναι ο Τσόχλας και ο Χρυσικόπουλος και το σημαντικότερο όπλο τους για το "ντέρμπι" είναι ο τίτλος του αουτσάιντερ που δεν έχει τίποτα να χάσει, τότε λογικά θέλοντας και μη η σκέψη όλων μας πάει στην τελική διάφορα με την οποία θα επιβληθεί ο ΑΡΗΣ μας επί του αντιπάλου του.\nΔυστυχώς έχουν περάσει οι εποχές που αυτά τα παιχνίδια έκριναν τίτλους και ολόκληρη η Ελλάδα τα περίμενε με αγωνία. Για εμάς τους Αρειανούς πάντα έχουν μια ξεχωριστή σημασία αλλά θα πρέπει επιτέλους να κατανοήσουμε ότι ο μπασκετικός ΑΡΗΣ ιδίως από την στιγμή που ήρθε ο Ν.Λάσκαρης σε αυτά τα παιχνίδια δεν έχει να κερδίσει τίποτα παραπάνω από 2 βαθμούς, όσους δηλαδή κέρδισε και με τα Τρίκαλα. Μπορεί να έχουμε τις διαφορές μας με αυτή την ομάδα και να γουστάρουμε να ξεφτιλίζονται αλλά η αλήθεια είναι ότι η αξία του αντίπαλου δίνει αξία στον νικητή... Και με αυτόν τον αντίπαλο δυστυχώς ο ΑΡΗΣ δεν μπορεί να κερδίσει τίποτα περισσότερο από τους 2 βαθμούς... Για αυτό καλό είναι να μην αποπροσανατολιζόμαστε και άπαντες να επικεντρωθούν στην άμεση βελτίωση που θα πρέπει να δείξει από αυτό το παιχνίδι ομάδα ώστε να βάλει τις βάσεις για μια καλύτερη συνέχεια. Συνέχεια που θα έχει να κάνει με πολλά περισσότερα από μια νίκη με τους ανύπαρκτους. ΠΑΤΗΣΤΕ ΤΟΥΣ!!!!!\nΥΓ. Ανακαίνιση του γηπέδου μπάσκετ για τα πιτσιρίκα στο Κλ.Βικελίδης, τράπεζα αίματος, χορηγία με την κόκα κόλα, σούπερ φωτογράφηση και συνεχίζουμε.... Εύγε στην οικογένεια Λάσκαρη!\nΕυκαιρία να "ρεφάρει"\nΔευτέρα, 07 Νοέμβριος 2016 10:50\nΛίγες ώρες έμειναν πριν το τζάμπολ της σημαντικής αναμέτρησης με τον Ολυμπιακό! Ένα παιχνίδι που αποτελεί μια πρώτης τάξεως ευκαιρία για την ομάδα μας για να "ρεφάρει" το πολύ κακό ξεκίνημα στη φετινή αγωνιστική σεζόν. ΄Οχι τόσο βαθμολογικά, γιατί οι ήττες από το Ρέθυμνο και τον μπαογκ δύσκολα μπορούν να καλυφθούν αλλά κυρίως στη συνείδηση του κόσμου που σε μεγάλο βαθμό έχει απογοητευτεί με την εικόνα της ομάδος σε μια χρονιά γεμάτη προσδοκίες. Η παρουσία του Γιάνκοβιτς με τα κιτρινόμαυρα τραβάει όλο μας το ενδιαφέρον ελπίζοντας ότι αυτός ο παίκτης θα κάνει τη διαφορά παρασύροντας και τους συμπαίκτες του για μια καλύτερη συνέχεια αρχίζοντας με μια σπουδαία νίκη!\nΣτα τελευταία παιχνίδια ο ΑΡΗΣ έχει δείξει ένα διαφορετικό πρόσωπο και παίκτες που δεν βλεπόντουσαν έχουν αρχίσει να παρουσιάζουν βελτίωση. Η δυναμικότητα των αντιπάλων ως τώρα δεν μας έχει επιτρέψει να βγάλουμε ασφαλή συμπεράσματα για τις δυνατότητες του φετινού ΑΡΗ αλλά με μια πρώτη ανάγνωση τα πράγματα απέναντι σε αντιπάλους του επιπέδου του Ολυμπιακού φαίνονται πολύ δύσκολα. Ναι μεν στην επίθεση υπάρχει βελτίωση και στην καλή μας ημέρα μπορούμε να κάνουμε σπουδαία πράγματα αλλά στην άμυνα για την ώρα δεν πείθουμε. Μπορεί τα σκορ να δείχνουν άλλα πράγματα, ας μην ξεχνάμε όμως με ποιους αντίπαλους δοκιμαστήκαμε ως τώρα. Ενδεικτικά ο Προμηθέας Πατρών που θεωρητικά ήταν ίσως ο πιο δύσκολος αντίπαλος που αντιμετωπίσαμε ως τώρα μας έβαλε σχεδόν 80 πόντους. Με τον Ολυμπιακό που έχει πιο δυνατά κορμιά και χτυπάει αρκετές φορές κοντά στο καλάθι τα πράγματα θα είναι σαφώς πιο δύσκολα. Οπότε αν θέλουμε να κερδίσουμε η αρχή θα πρέπει να γίνει από την άμυνα. Ο Μπάκνερ επιτέλους να βρει τον χώρο δράσης του πάνω στο παρκέ αλλά και όλη η υπόλοιπη η ομάδα να γίνει πολύ πιο σκληρή και να μην φοβηθεί τις επαφές. Ο Γιάνκοβιτς είναι ένας παίκτης που μπορεί να βοηθήσει σε όλες τις πλευρές του γηπέδου αλλά μόνος του είναι αδύνατο να τα καταφέρει. Ας εκμεταλλευτούν το τίτλο του αουτσάιντερ και ας τα δώσουν όλα σήμερα για τη νίκη!\nΣε μια χρονιά χωρίς ουσιαστικούς στόχους ένας από τους "επιμέρους στόχους" που συζητιόταν από την αρχή στα κιτρινόμαυρα στέκια ήταν το Παλέ να ξαναγίνει η απόρθητη έδρα που ήταν και παλιά. Απόρθητη έδρα χωρίς εξαιρέσεις. Βέβαια ο συμπολίτης ήδη μας έκανε τη ζημιά, αλλά μια νίκη σήμερα μπορεί να ξεπλύνει την ντροπή και να πείσει άπαντες ότι ο ΑΡΗΣ βαδίζει στο σωστό δρόμο. Άλλωστε η διοίκηση απέδειξε με την μεταγραφή του Γιάνκοβιτς ότι και θέλει και μπορεί να κάνει αυτά που πρέπει ώστε η ομάδα να συνεχίσει την ανοδική της πορεία. Πλέον πρέπει να μιλήσει ο κόουτς και οι παίκτες του πάνω στο παρκέ! ΠΑΤΗΣΤΕ ΤΟΥΣ!!!!!\nΣτο "κάστρο" της Αμαλιάδας\nΣάββατο, 12 Νοέμβριος 2016 11:16\nΣε μια έδρα που μόνο άσχημες αναμνήσεις μας φέρνει στο μυαλό και μας υπενθυμίζει ότι ο δρόμος της επιστροφής του Αυτοκράτορα στον θρόνο του είναι πολύ μακρύς η ομάδα μας καλείται να επιβεβαιώσει τον τίτλο του φαβορί και να πάρει μια ακόμη νίκη. Και αν η νίκη σήμερα θεωρείται κάτι το αυτονόητο, η εμφάνιση και η συνέχεια στη βελτίωση που έχουμε δει στα τελευταία παιχνίδια είναι ο απώτερος στόχος.\nΟ Κόροιβος φέτος δεν ξεκίνησε καθόλου καλά φέτος και επιβεβαίωσε τα "προγνωστικά" που τον θέλουν φέτος σαφώς πιο αδύναμο από πέρσι και εκ των φαβορί για την πτώση στην Α2. Η μεγάλη έκτασης ήττα από την Κύμη του Σλάβεν Τσούπκοβιτς(που ήταν και ο κορυφαίος εκείνης της αναμέτρησης) απέδειξε το πόσο αδύναμη είναι η ομάδα της Αμαλιάδας φέτος. Στη συνέχεια βρήκε στο πρόσωπο του κοντούλη Κέν Μπράουν τον ηγέτη και ανέκτησε τις ελπίδες της για τη συνέχεια του πρωταθλήματος πραγματοποιώντας 2 καλές εμφανίσεις σε Αμαλιάδα και Ρόδο και παίρνοντας την παρθενική της νίκη. Το να αναλύσουμε παραπάνω τον αντίπαλο είναι σαν να υποτιμάμε τη δική μας ομάδα. Η νίκη και φέτος θα κριθεί αποκλειστικά από τη δική μας απόδοση. Εκεί που περιμένουμε να δούμε τον Γιάνκοβιτς να συνεχίσει τις εκπληκτικές εμφανίσεις, τον Ντραγκίσεβιτς να δείχνει μια πιο σταθερή απόδοση και τους 4 Αμερικάνους να παρουσιαστούν σαφώς πιο βελτιωμένοι σε όλες τις γραμμές του γηπέδου. Ακόμη και οι Τσαϊρέλης και Μούρτος που με την Μπάνβιτ τα πήγαν αρκετά καλά θα πρέπει να αποδείξουν ότι δεν ήταν τυχαία η εμφάνιση τους. Και για τον Δ.Πρίφτη το σημερινό παιχνίδι αποτελεί ευκαιρία για να νικήσει έναν αντίπαλο που έχει στιγματίσει την πορεία του στον ΑΡΗ αλλά και για να δείξει ότι μπορεί να διαχειριστεί καλύτερα το φετινό ρόστερ. Ο παραγκωνισμός του Ζάρα στο παιχνίδι με την Μπάνβιτ παρά τη νίκη είναι πρόβλημα διαχείρισης και αυτό ισχύει και για όλους τους παίκτες που ακόμη ο ρόλος τους στην ομάδα δεν έχει γίνει ξεκάθαρος από το τεχνικό τιμ.\nΟ ΑΡΗΣ απέχει ακόμη πάρα πολύ από την ομάδα που λογικά είχε το καλοκαίρι στο μυαλό του ο Δ.Πρίφτης όταν επέλεγε τους συγκεκριμένους παίκτες. Τόσο με τον Ολυμπιακό όσο και με την Μπάνβιτ είδαμε έναν βελτιωμένο ΑΡΗ που έδειξε ότι έχει τις δυνατότητες για να παίξει σαφώς καλύτερο μπάσκετ και αυτό θέλουμε να δούμε και σήμερα. Κάποια στιγμή θα πρέπει αγώνες σαν τους σημερινούς αντί να τους χαρακτηρίζουμε επικίνδυνα παιχνίδια και δύσκολες έδρες να μιλάμε απλά για δυνατές προπονήσεις. Το να αποδέχεσαι τον τίτλο του΄ακλόνητου φαβορί δεν δείχνει υπεροψία λλά ότι πιστεύεις στις δυνατότητες της ομάδος σου. Πάρε το διπλό Αρειανάρα!\nΕυκαιρία να αλλάξει το κλιμα\nΔευτέρα, 21 Νοέμβριος 2016 12:17\nΌσο και αν αρέσκονται αρκετοί εντός και εκτός ομάδος να κρυφτούν πίσω από δικαιολογίες το ξεκάθαρο αγωνιστικό πρόβλημα που υπάρχει στον φετινό ΑΡΗ δεν μπορεί να μεταλλαχθεί... Αγωνιστικό πρόβλημα που μεταφράζεται σε ένα μετριότατο ξεκίνημα σε μια χρονιά γεμάτη φιλοδοξίες. Ο αγώνας με τον Παναθηναϊκό φαντάζει ως μια από τις τελευταίες ευκαιρίες για να πάρει η ομάδα μια μεγάλη νίκη και να στείλει το μήνυμα παντού ότι η χρονιά δεν είναι χαμένη.\nΑπό τότε που αποχώρησε ο Αργύρης Πεδουλάκης από τον Παναθηναικό η ομάδα της Αθήνας έχει μεταμορφωθεί 100% προς το θετικό. Οι ίδιοι παίκτες που είχαν διασυρθεί από τον Ολυμπιακό στην αρχή της σεζόν έφθασαν στο σημείο να χτυπάνε το κεφάλι τους για ανόητες ήττες κόντρα σε πολύ πιο φορμαρισμένες και δυνατές ομάδες. Ακόμη όμως και έτσι ο μεγάλος πονοκέφαλος του προπονητή δεν πρέπει να είναι σημερινός μας αντίπαλος αλλά η ίδια η ομάδα μας με την προβληματική εικόνα που βγάζει. Η χαλαρή άμυνα, οι κακές επιστροφές, τα μπλάκ άουτ στην επίθεση και η έλλειψη συγκέντρωσης είναι αυτά που θα πρέπει αρχικά να διορθώσουν το τεχνικό τιμ και οι παίκτες μας εάν θέλουν να φανούν ανταγωνιστικοί. Διαφορετικά δύσκολα να έχουμε τύχη στην σημερινή αναμέτρηση. Σίγουρα ότι είμαστε το απόλυτο αουτσάιντερ θα βοηθήσει, αρκεί όμως να είμαστε και σοβαροί.\nΌταν η Τσέχικη Νίμπουργκ παρουσιάζεται από τον προπονητή μας ως μια δυνατή ομάδα που θα πρέπει ο ΑΡΗΣ να παλέψει πολύ σκληρά για να κερδίσει τότε καταλαβαίνουμε ότι όταν η συζήτηση πηγαίνει σε μια ομάδα του επιπέδου του Παναθηναϊκού τότε μιλάμε για κάτι που ξεπερνάει τις ανθρώπινες δυνατότητες και τα δεδομένα όπως τα γνωρίζουμε στον πλανήτη Γη... Για τέτοιας δυναμικότητας ομάδα μιλάμε και όταν αντιμετωπίζεις έτσι έναν αντίπαλο δύσκολα να έχεις καλύτερη τύχη από μια αξιοπρεπή ήττα... Μακάρι παίκτες και προπονητής με την απόδοση τους να μας διαψεύσουν και να δείξουν ότι μπορούν και κάτι παραπάνω από μια τιμητική εμφάνιση... Εμείς πάντως θα είμαστε εκεί να τους στηρίξουμε όπως κάνουμε πάντα ανεξάρτητα από πρόσωπα, αντιπάλους, νίκες και ήττες...\nΥΓ. Τι πιο τίμιο από την Εθνική Ελλάδος να έχει για προπονητή της τον coach of the year του Ελληνικού πρωταθλήματος! Έτσι θα φανεί κιόλας ότι αυτές οι ψηφοφορίες έχουν και κάποια αξία και υπάρχει ουσιαστική αναγνώριση για την δουλειά ενός προπονητή. Και δυστυχώς ο ΑΡΗΣ χρειάζεται προπονητή που να είναι 100% συγκεντρωμένος στο έργο του...\nΣτην Λευκάδα αρχίζουν τα "δύσκολα"\nΠαρασκευή, 25 Νοέμβριος 2016 21:13\nΜε φόντο τις "αλλαγές" που αναμένεται να γίνουν στο ρόστερ σύμφωνα με τα τελευταία κιτρινόμαυρα ρεπορτάζ η ομάδα μας κατεβαίνει στην Λευκάδα για να αντιμετωπίσει την τοπική ομάδα στο ξεκίνημα μιας σειράς "δύσκολων" παιχνιδιών. Δύσκολων όχι όσο αφορά τη δυναμική των αντιπάλων μιας και πρόκειται για σχετικά αδύναμες ή μέτριες ομάδες(εντός έδρας) αλλά για την σημασία των αγώνων τόσο βαθμολογικά όσο και ψυχολογικά. Πιθανή ήττα στις επόμενες 8 αναμετρήσεις μπορεί να μπλέξει την ομάδα σε περιπέτειες ακόμη και για στόχους αυτονόητους που ποτέ δεν τόλμησε κανείς μας ούτε για πλάκα να αμφισβητήσει.\nΗ Δόξα Λευκάδας είναι μια ομάδα που στήθηκε με συνοπτικές διαδικασίες λίγο πριν την έναρξη του πρωταθλήματος, πήγε σε κάποιες σίγουρες λύσεις με έμπειρους παίκτες όπως οι πρώην κιτρινόμαυροι Ταπούτος και Τσαλδάρης και με τον αέρα του απόλυτου αουτσάιντερ για την ώρα τα πηγαίνει αρκετά καλά. Μπορεί να έχει μόλις 2 νίκες στα πρώτα 7 παιχνίδια αλλά έχει ήδη αντιμετωπίσει τον Ολυμπιακό και τον Παναθηναϊκό που ακόμη και για εμάς(σύμφωνα με τους τεχνοκράτες οπαδούς) αποτελεί ήττα εντός προγράμματος. Η νίκη με τον μπάογκ στην πρεμιέρα έκανε αίσθηση, όπως και η "αυτοκτονία" κόντρα στον Ολυμπιακό. Υπό φυσιολογικές συνθήκες δεν θα έπρεπε να ασχοληθούμε καθόλου με τον νεοφώτιστο αντίπαλο μας αλλά η κακή κατάσταση στην οποία βρίσκεται ο μπασκετικός ΑΡΗΣ κάθε παιχνίδι μοιάζει με "ντέρμπι" χωρίς προγνωστικά. Άγνωστο το πως θα παρουσιαστούμε στην αυριανή αναμέτρηση. Θα δούμε κάτι διαφορετικό; Θα δούμε τον Τζένκινς πάλι σε ρόλο "πασαδόρου" ή τον Κάμινγκς να κάνει τις γνωστές μπούκες? Ο Μπάκνερ έχει βρει ρυθμό ή η εμφάνιση στην Γερμανία ήταν μια φωτοβολίδα? Ο Μάρμπλ θα είναι επηρρεασμένος από τον τραυματισμό του ή όχι? Ο "χημικός" θα έχει προλάβει να βελτίωση κάτι ή θα είναι και πάλι στα χαμένα και όπου βγάλει? Μια σειρά από ερωτήματα που μόνο πάνω στο παρκέ μπορούν να απαντηθούν. Δυστυχώς το ότι δεν υπάρχει ούτε μια σταθερά, ούτε ένα στοιχείο αγωνιστικής ταυτότητας είναι το μεγαλύτερο πρόβλημα του φετινού ΑΡΗ και αυτό ακριβώς είναι που μας κάνει απαισιόδοξους για τη συνέχεια της χρονιάς και δύσπιστους για το κατά πόσο μπορεί αυτός ο προπονητής να δώσει τη λύση... Μακάρι κάποια στιγμή να διαψευθούμε αρκεί να μην μας πιάσει η άνοιξη.\nΤο πόσο τυχεροί είναι παίκτες και τεχνικό τιμ που υπάρχουν συνεχόμενα παιχνίδια δύσκολα μπορούν να το κατανοήσουν την δεδομένη χρονική στιγμή. Η εύκολη δικαιολογία της κούρασης και της έλλειψης προπονήσεων αν είχαμε ένα παιχνίδι την εβδομάδα δεν θα υπήρχε. Μάλιστα αντί για τη δικαιολογία της κούρασης θα υπήρχε ακόμη περισσότερη γκρίνια. Γκρίνια και αγανάκτηση που περιορίζεται μιας και ανά 2-3 ημέρες υπάρχει παιχνίδι και όλοι ελπίζουμε να δούμε κάτι διαφορετικό. Νίκη και κάτι διαφορετικό που πρέπει να δούμε από αύριο. Από αύριο που οι ήττες που δεν στοιχίζουν μάλλον έχουν τελειώσει και κάθε στραβή μπορεί να έχει πολλαπλές επιπτώσεις. Για αυτό νίκη και βελτίωση...\nΥΓ. Φυσικά τα μπάτζετ σε παιχνίδια σαν το αυριανό δεν μετράνε. Τα μπάτζετ μετράνε μόνο όταν ο αντιπάλος μας έχει μεγαλύτερο και μόνο στην περίπτωση που καταφέρουμε και κατακτήσουμε την θέση που μας αναλογεί βάσει μπάτζετ.\nΥΓ2. Μόνο θλίψη προκαλούν φίλοι της ομάδος στην προσπάθεια τους να δικαιολογήσουν τα αδικαιολόγητα. Σίγουρα ο ΑΡΗΣ είναι προσωπική υπόθεση του καθενός και δεν μπορούμε να υποδείξουμε σε κανέναν πως θα νιώθει για την ομάδα. Αλλά αυτή η προσωπολατρεία και εμμονή με τον προπονητή σας έχει αναγκάσει να ρίξετε πολύ χαμηλά την ομάδα...\nYΓ3. Άραγε θα χωρούσε ο Ταπούτος στον ΑΡΗ των τελευταίων χρόνων?\nΥΓ4. Αυτό πάντως με τον Δαμιανίδη ξεπερνάει τα όρια της υποκρισίας για μερικούς. Όταν έκοβε και έραβε όλα καλά. Τώρα βρήκαμε τον εύκολο στόχο. Ένας στο ποδόσφαιρο, ένας στο μπάσκετ και μια σειρά από "αρειανοπατέρες" την βγάλανε καθαρή...\nΝα ξεπεράσει τις απουσίες και τον κακό του εαυτό\nΣάββατο, 10 Δεκέμβριος 2016 12:32\nΟ αγώνας με την Κύμη μας φέρνει στο μυαλό την πρώτη επίσημη αναμέτρηση της χρονιάς. Εκεί όπου ο ΑΡΗΣ πλήρης, με Σανικίντζε μέσα έκανε μια επιβλητική εμφάνιση και με δεδομένο ότι μιλούσαμε μόλις για την πρώτη επίσημη παρουσία της ομάδος όλοι μας είχαμε πεισθεί ότι φέτος έχουν γίνει πιο εύστοχες επιλογές, η ομάδα είναι πιο δυνατή και ότι η χρονιά θα εξελιχθεί καλύτερα από την περσινή. Η συνέχεια μας διέψευσε πανηγυρικά με αποτέλεσμα πλησιάζοντας προς τα μέσα του Δεκέμβρη και αντιμετωπίζοντας ξανά την Κύμη αντί να μιλάμε για μια δυνατή προπόνηση να φοβόμαστε μην ο ΑΡΗΣ παρουσιαστεί όπως την Τετάρτη και καταλήξουμε να δούμε ένα αγχωτικό παιχνίδι.\nΤόσο ο ΑΡΗΣ όσο και η Κύμη δεν θυμίζουν σε τίποτα τις ομάδες που αναμετρήθηκαν στην αρχή της χρονιάς. Η Κύμη σαφως πιο ανεβασμένη, έχει βρει ρυθμό, έχει πάρει κάποιες σημαντικές νίκες και λογικά πλέον δεν θεωρείται εκ των φαβορί για υποβιβασμό. Και μόνο ότι μιλάμε για μια ομάδα που έχει μόλις 1 νίκη λιγότερη από εμάς κάτι λέει. Στο δικό μας στρατόπεδο τα πράγματα μόνο καλά δεν είναι. Ευτυχώς που υπάρχει αυτό το basketball champions league και κοροϊδευόμαστε ότι κάτι λειτουργεί σωστά στην ομάδα. Το πρώτο ημίχρονο με τους Σάνς είναι παράδειγμα προς αποφυγή. Αν ο ΑΡΗΣ δείξει αυτό το πρόσωπο πολύ πιθανόν τα πράγματα να γίνουν ακόμη πιο δύσκολα γιατί σίγουρα η Κύμη είναι πιο δυνατή ομάδα από τους Σλοβένους. Ο Δ.Πρίφτης παλεύει να βρει την λύση με όλες αυτές τις απουσίες αλλά η αλήθεια είναι ότι το πρόβλημα είναι οι διαχείριση των Αμερικάνων που είναι ολοφάνερο ότι δεν τους εμπιστεύεται καθόλου και αυτοί με την σειρά τους δεν έχουν ίχνος αυτοπεποίθησης. Με εξαίρεση ίσως τον Κάμινγκς που μάλλον έχει παραπάνω αυτοπεποίθηση από όσο θα έπρεπε και παίζει περισσότερο για τον εαυτό του παρά για την ομάδα.\nΌτι πλάνο και αν έχει ο κόουτς θα πρέπει να είναι πολύ προσεκτικός. Αν αναλογιστεί κανείς τις απουσίες και την εικόνα που βγάζουμε στα τελευταία παιχνίδια με εξαίρεση τον αγώνα με τον Κολοσσό το παιχνίδι κρύβει παγίδες. Για αυτό συγκέντρωση και σοβαρότητα για 40' ώστε να έρθει η νίκη. Και αν επιβεβαιωθούν τα ρεπορτάζ που θέλουν τον Γιάνκοβιτς και τον Καββαδά να αγωνίζονται κανονικά στο επόμενο παιχνίδι στην Πάτρα τότε μπορεί οδεύοντας προς το τέλος του 2016 να δούμε και έναν καλύτερο ΑΡΗ!\nΥΓ. Ψάχνεις για λαχεία παίκτες σε μεταβατικές χρονιές οικονομικής εξυγίανσης αλλά το να βάζεις από τον πάγκο ένα πλέι μέικερ σαν τον Αντεγκμπόγιε δεν τον ήθελες ούτε πέρσι ούτε φέτος. Πάλι καλά που ήρθαν καλύτεροι και η ομάδα είναι πλήρης στη συγκεκριμένη θέση...\nΥΓ2. Νευρίασε λέει η διοίκηση της ΚΑΕ με την γκάφα και την επόμενη φορά θα υπάρχουν κυρώσεις... Μάλλον για ανέκδοτο πρόκειται. Εδώ ο άλλος σχεδόν 1.5 μύριο το έκανε στάχτη και ακόμη είναι στη θέση του κοιτώντας μας στραβά αν τολμήσει να ακούσει κανένα ουουου...


Ανοιχτή Πρωτοβουλία Αστυνομικών : Τα λάθη του συνδικαλισμού και οι νέοι αγώνες\nΦώτο από πορεία της Π.Ο.ΑΣ.Υ. στην Αθήνα\nΑντιπρόσωπος στην Π.Ο.ΑΣ.Υ. (Ε.Α.Υ.Α.)\nΑνοιχτή Πρωτοβουλία Αστυνομικών - Αθήνας, Α.Π.ΑΣ.Α.\nΤα τελευταία χρόνια, αν εξαιρέσουμε ίσως κάποιες «αναλαμπές» της περιόδου 2010-2013, ο συνδικαλισμός απαξιώθηκε τόσο από τους συναδέλφους αστυνομικούς όσο και από την πλειοψηφία όσων τον πρέσβευαν. Και όχι αδικαιολόγητα.\nΟι πρόσφατες εκλογές, όσες ενστάσεις κι αν εγείρονται γύρω από θέματα που αφορούν την όλη διαδικασία, ανέδειξαν την «πρωτοφανή» κινητοποίηση συναδέλφων, που, αισθανόμενοι την ανάγκη να εκφραστούν μέσω του συνδικαλισμού σε δύσκολες για την πατρίδα μας εποχές, συμμετείχαν ενεργά και διεκδίκησαν το δικαίωμα να ακουστεί η φωνή τους.\nΌλοι μας προσδοκούμε κάτι καλύτερο απ΄ αυτήν την προσπάθεια. Όλοι μας επιθυμούμε να υπάρξει, πια, πνεύμα ενότητας και συνεργασίας μεταξύ των συνδικαλιζομένων συναδέλφων. Οι εποχές έγιναν σκληρές και απαιτείται ζήλος και προσπάθεια για να ανατραπεί αυτή η πορεία του αστυνομικού σώματος προς την εξαθλίωση.\nΤα προβλήματα του κλάδου μας, όπως εκείνα των εργατών, των ιδιωτικών και δημοσίων υπαλλήλων, των οικοδόμων, κα., πρέπει να γίνουν προβλήματα ΟΛΩΝ μας. Είναι επιτακτική ανάγκη να υπάρξει συστράτευση όλων προς έναν κοινό σκοπό, τον ερχομό καλύτερων ημερών για ΟΛΟΥΣ μας.\nΌσον αφορά τον κλάδο μας, πρέπει να κινηθούμε προς μία νέα κατεύθυνση, η οποία θα λαμβάνει υπ΄όψίν της τους αγώνες του παρελθόντος («παράδοση») και τους σύγχρονους τρόπους κινητοποίησης και δράσης («νεωτερικότητα»). Με τον όρο «παράδοση» εννοούμε την επιστροφή στην πρακτική της άμεσης επαφής με τα προβλήματα του συναδέλφου.\nΜία επίσκεψη στο χώρο εργασίας του, ακόμα και το βράδυ ώστε να μπορέσουμε να γίνουμε αυτόπτες μάρτυρες των προβλημάτων που υπάρχουν ή ανακύπτουν κατά την εκτέλεση του καθήκοντος. Συνομιλίες με συναδέλφους που εκτελούν μέτρα τάξης και περιπολίες. Συζητήσεις γύρω από τις επιπτώσεις της κρίσης πάνω στην ψυχολογία του συναδέλφου, πάνω στον τρόπο που εκτελεί τα καθήκοντά του, πάνω στην καθημερινότητα του και τις σχέσεις του με την οικογένεια του.\nΌλες οι παραπάνω δράσεις μπορούν να ενισχυθούν και να οργανωθούν καλύτερα με την εκμετάλλευση των δυνατοτήτων που μας παρέχουν οι νέες τεχνολογίες και οι καθημερινές επαφές μας με τους πολίτες, στο πλαίσιο άλλων δραστηριοτήτων μας μαζί τους. Η πραγματοποίηση μίας στατιστικής έρευνας, για παράδειγμα, για το πώς αντιμετωπίζει το ζήτημα της καταστολής ο πολίτης ή αν αντιλαμβάνεται ότι ο αστυνομικός, ως μέλος της κοινωνίας, πλήττεται από την κρίση με την ίδια ένταση που πλήττεται και ο ίδιος. Η οργάνωση μίας κοινής με άλλους κλάδους συζήτησης σε ένα χώρο με ελεύθερη προσέλευση και η ζωντανή μετάδοσή της στο διαδίκτυο.\nΑυτές είναι κάποιες από τις δράσεις που μπορούν να ανανεώσουν τον κίνημα του συνδικαλισμού και την συλλογική οργάνωση. Όμως, για να υπάρξει μία τέτοιου είδους κινητοποίηση απαιτείται η συμμετοχή και η προσπάθεια όλων. Πρέπει όλοι μας να προτείνουνε τρόπους δράσης και να ενισχύσουμε τις ήδη υπάρχουσες. Πρέπει όλες μας οι προσπάθειες να γίνονται με γνώμονα το κοινό καλό και για όχι ιδιοτελείς σκοπούς. Δεν είναι δικαίωμα των λίγων εκλεκτών συνδικαλιστών, αλλά υποχρέωση όλων των συναδέλφων να παλέψουν για ένα καλύτερο αύριο, ακόμα και αν νιώθουν εγκλωβισμένοι μέσα σε ένα σύστημα που τους απομυζά όλες τους τις δημιουργικές και παραγωγικές δυνάμεις.


'Ήρθε ο πρώτος καύσωνας - Έως 37 βαθμούς η θερμοκρασία | Ελλάδα Ειδήσεις\nΟ πρώτος καύσωνας της χρονιάς σήμερα - Έως 37 βαθμούς η θερμοκρασία\nΣε περιοχές της Κεντρικής και Νότιας Ελλάδα η διαφορά από τις κανονικές για την εποχή τιμές φτάνει τους 12°C!\nΓΡΑΦΕΙ: THETOC TEAM published 13 Μαϊ. 17 (08:38)\nΥψηλές θερμοκρασίες αναμένονται το Σάββατο 13 Μαΐου στο μεγαλύτερο μέρος της χώρας. Αιτία οι πολύ θερμές αέριες μάζες από την Αφρική, όπως διακρίνεται και στον χάρτη κάτω αριστερά, οπου δίνεται η προβλεπόμενη θερμοκρασία (σε ύψος περίπου 1500 μέτρα πάνω από την επιφάνεια) για το μεσημέρι του Σαββάτου. Οι τιμές αυτές είναι πολύ υψηλές για την εποχή, όπως διακρίνεται και στον χάρτη κάτω δεξιά, όπου δίνεται η απόκλιση των θερμοκρασιών αυτών από τις κανονικές τιμές. Σε περιοχές της Κεντρικής και Νότιας Ελλάδα η διαφορά από τις κανονικές για την εποχή τιμές φτάνει τους 12°C!\nΠαρόμοιες συνθήκες είχαν συμβεί και στο παρελθόν μέσα στο 2° δεκαήμερο του Μαΐου. Ενδεικτικά αναφέρουμε:\n13 Μαΐου 1988 με 38°C θερμοκρασία στο Ηράκλειο\n11 Μαΐου 2003 με 37ºC θερμοκρασία στο Θησείο (Αθήνα)\n17-20 Μαΐου 2013 με 37ºC θερμοκρασία στα Φαλάσαρνα Χανίων\nΤο Σαββάτο 13 Μαΐου 2017 αναμένονται αραιές νεφώσεις που θα εναλλάσσονται με μεγάλα διαστήματα ηλιοφάνειας, ενώ τις θερμές ώρες της ημέρας υπάρχει πιθανότητα για ασθενείς σποραδικές βροχές μικρής διάρκειας στα ορεινά. Η συγκέντρωση Αφρικανικής σκόνης στην ατμόσφαιρα θα είναι αυξημένη. Η θερμοκρασία θα παρουσιάσει άνοδο της τάξης των 2 έως 5 βαθμών. Οι άνεμοι στα πελάγη θα φτάνουν τοπικά τα 7 μποφόρ.\nΗ θερμοκρασία στη Μακεδονία και τη Θράκη θα κυμανθεί από 11 έως 31 βαθμούς, στην Ήπειρο και τη δυτική Στερεά από 12 έως 31, στην κεντρική Στερεά και τη Θεσσαλία από 15 έως 37, στην Πελοπόννησο και την ανατολική Στερεά από 12 έως 33, στα νησιά του Ιονίου από 19 έως 25, στα νησιά του Αιγαίου από 16 έως 32, και στην Κρήτη από 15 έως 37.\nΟι άνεμοι στο Αιγαίο θα πνέουν από νότιες διευθύνσεις 4 έως 6 και τοπικά 7 μποφόρ με μικρή εξασθένηση από το απόγευμα. Προς το βράδυ στα δυτικά και νότια οι άνεμοι θα στραφούν σε δυτικούς. Στο Ιόνιο οι άνεμοι θα πνέουν αρχικά από νότιες διευθύνσεις 3 έως 5 και τοπικά 6 μποφόρ, όμως από το μεσημέρι θα στραφούν σταδιακά σε βορειοδυτικούς 2 έως 4 και τοπικά 5 μποφόρ.\nΣτην Αττική αναμένονται αραιές νεφώσεις που θα εναλλάσσονται με διαστήματα ηλιοφάνειας. Η συγκέντρωση Αφρικανικής σκόνης στην ατμόσφαιρα θα είναι αυξημένη. Οι άνεμοι θα πνέουν αρχικά από νότιες διευθύνσεις 2 έως 4 και τοπικά 5 μποφόρ, όμως από το απόγευμα θα στραφούν σταδιακά σε βορειοδυτικούς ίδιας έντασης. Η θερμοκρασία στο κέντρο των Αθηνών θα κυμανθεί από 19 έως 32 βαθμούς.\nΣτη Θεσσαλονίκη αναμένονται αραιές νεφώσεις που θα εναλλάσσονται με διαστήματα ηλιοφάνειας. Η συγκέντρωση Αφρικανικής σκόνης στην ατμόσφαιρα θα είναι αυξημένη. Οι άνεμοι θα πνέουν από μεταβαλλόμενες διευθύνσεις 2 έως 4 μποφόρ. Η θερμοκρασία στο κέντρο της πόλης θα κυμανθεί από 18 έως 30 βαθμούς.\nΟι νεαροί δεν δέχτηκαν το έλεγχο και επιτέθηκαν στους αστυνομικούς


Τουλαραιμία: συμπτώματα, διάγνωση και θεραπεία - Symptoma\nΗ πνευμονία μπορεί να συμβεί κατά την παρουσίαση ή μπορεί να είναι μια όψιμη επιπλοκή. Σε σοβαρή νόσο, τα νεφρά και άλλα όργανα μπορεί να αποτύχει. [reskona.com]\nΑν παρουσιάσετε κεραυνοβόλο κεφαλαλγία πρέπει να μεταβείτε άμεσα στο πλησιέστερο νοσοκομείο. [pathologia.eu]\nΥπάρχουν αναφορές περιπτώσεων ασθενών οι οποίοι παρουσίασαν βελτίωση των συμπτωμάτων τους μετά τη λήψη κορτικοστεροειδών, και ειδικά σε περιστατικά με συμμετοχή των οφθαλμών, ή με εγκεφαλοπάθεια ή ηπατοσπληνική νόσο που δεν βελτιώθηκαν μετά από τη χορήγηση [hygeia.gr]\nΣημεία και Συμπτώματα της Σήψης Η πορεία της σήψης έχει τρία στάδια: Σήψη Η πρώιμη σήψη χαρακτηρίζεται από το σύνδρομο της συστηματικής φλεγμονώδους απόκρισης (SIRS), δηλαδή ταχυκαρδία, ταχύπνοια, πυρετό (πάνω από 38 oC) ή υποθερμία (κάτω από 36 oC) και [pathologia.eu]\nΟι άνθρωποι με πνευμονία μπορεί να αναπτυχθεί πόνος στο στήθος, δυσκολία στην αναπνοή, αιμόφυρτα πτύελα και αναπνευστική ανεπάρκεια. [323451.com]\nΣε εισπνοή: Εκδηλώνεται πνευμονία με υψηλό πυρετό (κυρίως νυκτερινό), πυρετός, μυαλγίες-/αρθραλγίες. Χρόνος επώασης 7 – 10 ημέρες. Συχνά αυτόματη ανάρρωση, αλλά μπορεί και να χρειαστεί 2-3 μήνες. [iatrikistinpraxi.gr]\nΌταν ο ιός εισέρχεται στο Ανθρώπινο αίμα από τα τσιμπήματα των εντόμων σε διάφορα μέρη του σώματος, υπάρχει ξαφνικό πόνο και τον πυρετό, και υπάρχει πυρετός. [el.mymedinform.com]\nΗ θεραπεία είναι άμεση και ο ασθενής απαλλάσσεται μέσα σε δύο μόλις μέρες από τον πυρετό. Ενδιαφέρεσαι να μάθεις περισσότερα για την περίπτωσή σου; Επισκέψου καλύτερα έναν ειδικό! ΣΥΜΒΟΥΛΕΥΣΟΥ ΠΑΘΟΛΟΓΟ [blog.doctoranytime.gr]\nΠυρετός μπορεί να είναι υψηλή, και μπορεί να πάει μακριά για ένα μικρό χρονικό διάστημα μόνο για να επιστρέψει. Ανεπεξέργαστα, ο πυρετός διαρκεί συνήθως περίπου τέσσερις εβδομάδες. Άλλα συμπτώματα εξαρτώνται από τον τύπο του τουλαραιμία. [reskona.com]\nΑν τα βακτήρια εισπνέονται, τα συμπτώματα μπορεί να περιλαμβάνουν αιφνίδια έναρξη πυρετού, ρίγη, κεφαλαλγία, μυαλγίες, πόνος στις αρθρώσεις, ξηρό βήχα, και προοδευτική αδυναμία. [323451.com]\nΣυμπτώματα Η τουλαραιμία εκδηλώνεται με τα εξής συμπτώματα: • Πυρετός • Κεφαλαλγία • Ρίγη • Μυαλγία • Εμετός • Πόνος στο σώμα • Πνευμονία • Δερματικά εξανθήματα • Πρησμένοι λεμφαδένες Η κατάλληλη ειδικότητα Ο κατάλληλος γιατρός για την τουλαραιμία είναι [blog.doctoranytime.gr]\nΒακτήρια Τουλαραιμία μερικές φορές εξαπλωθεί στα οστά, οδηγεί σε πόνο, μειώθηκε το εύρος της κίνησης σε κοντινές αρθρώσεις, και μερικές φορές σε ερυθρότητα του δέρματος, τρυφερότητα ή ανοιχτές πληγές στις πληγείσες περιοχές. [sun1001.com]\nΑκραία αδυναμία, επαναλαμβανόμενες ρίγη, και άφθονη εφίδρωση βρέξιμο αναπτυχθεί. [323451.com]\n[…] επακολουθα απο τη λοιμωξη εξαρτωνται απο τον αριθμο και τη λοιμογονο δραση των βακιλλων,απο την πυλη εισοδου,την εκταση της συστηματικης προσβολης,και την ανοσολογικη κατασταση του ξενιστη. χρονος επωασης ανθρωπο 3-5 ημερες. αρχιζει αιφνιδιως με πυρετο,ριγη [dogforum.gr]\nΟι ασθένειες που ακολουθούν έχουν αρκετά κοινά συμπτώματα και ενδείξεις, όπως ρίγη, πονοκέφαλο, πυρετό, έντονη εφίδρωση, μυϊκό πόνο, ναυτία και απώλεια βάρους. Η θεραπεία είναι συνήθως τα αντιβιοτικά. [healthyliving.gr]\nΤα συμπτώματα μπορεί να ποικίλουν ανάλογα με τον τρόπο της λοίμωξης, με τον πιο κοινό τύπο, μέσω τσιμπήματος εντόμου, να προκαλεί έλκος στο σημείο του τσιμπήματος που συνοδεύεται από πυρετό, ρίγη, κεφαλαλγία και κόπωση. [athenslab.gr]\nκυνηγους οι εκδορες,βρωση και χειρισμος των ζωων.. εισπνοη σταγονιδιων η μολυσμενη σκονη,ματια,καταναλωση ατελως βρασμενων ζωων. [dogforum.gr]\nΕπειδή είναι σπάνιο τουλαραιμία, οι γιατροί δεν μπορούν να σκεφτούν να ρωτήσω κάτι σχετικά με το ιστορικό της τσίμπημα από τσιμπούρι ή μια επαγγελματική έκθεση, όπως το κυνήγι. [reskona.com]\nΤώρα που το κυνήγι του λαγού είναι στο φόρτε του, ενοχοποιείται και εφιστάται η προσοχή όσων κυνηγών σπεύδουν στη γειτονική χώρα για να κυνηγήσουν, αφού εκεί εμφανίστηκαν οι άρρωστοι λαγοί που μεταδίδουν την ασθένειά τους και στον άνθρωπο. [karteri.wordpress.com]\nΑν κυνηγούν ή να χειριστεί τα άγρια κουνέλια ή λαγοί, φοράτε γάντια και προστατευτικά γυαλιά, και πλύνετε καλά τα χέρια σας με σαπούνι και ζεστό νερό μετά την επαφή με το ζώο. [sun1001.com]\nΩστόσο, μπορεί να εμφανιστεί επίσης αίσθημα κόπωσης, κεφαλαλγία ή θόλωση της σκέψης. [pathologia.eu]\nΑσθενείς με λιγότερη κοινή μορφή τουλαραιμία, η οποία σχηματίζεται με εισπνοή μολυσμένο αέρα, συνήθως απότομα παγώσει, έχουν μια πυρετός, αρχίζει μια απότομη απώλεια βάρους, κοιλιακός πόνος γίνεται αισθητός, κόπωση, και πονοκεφάλους. [el.mymedinform.com]\nΗ μόλυνση μέσω της εισπνοής προκαλεί τυφοειδή νόσο με πυρετό, κόπωση, απώλεια βάρους και πνευμονία. Δεν υπάρχει διαθέσιμο εμβόλιο για την τουλαραιμία ενώ οι περισσότερες περιπτώσεις θεραπεύονται με αντιβιοτικά. [athenslab.gr]\nΟπως θα πει ο καθηγητής Κτηνιατρικής Σχολής με ειδίκευση στα λοιμώδη νοσήματα, πρόκειται για την ασθένεια των λαγών τουλαραιμία, που ο λαγός εμφανίζει κάποια αδυναμία και κόπωση. [karteri.wordpress.com]\nΣυμπτώματα Μετά από το τσίμπημα του κουνουπιού εμφανίζεται δυσίατο απόστημα στο σημείο του τσιμπήματος, πρησμένοι επιχώριοι λεμφαδένες, αμυγδαλίτιδα, φαρυγγίτιδα, επιπεφυκίτιδα – ανάλογα με τον τρόπο έκθεσης. [iatrikistinpraxi.gr]\nΓΙΑ ΠΝΕΥΜΟΘΩΡΑΚΑ Η ΥΠΟΤΡΟΠΙΑΖΟΥΣΑ ΠΛΕΥΡΙΤΙΚΗ ΣΥΛΛΟΓΗ), ΟΤΑΝ ΔΙΕΝΕΡΓΕΙΤΑΙ (ΞΕΧΩΡΙΣΤΗ ΔΙΑΔΙΚΑΣΙΑ) - X656959 ΒΙΟΨΙΑ Ή ΕΚΤΟΜΗ ΛΕΜΦΑΔΕΝΑ(ΩΝ); ΑΝΟΙΚΤΗ, ΕΠΙΦΑΝΕΙΑΚΗ - X656969 ΒΙΟΨΙΑ Ή ΕΚΤΟΜΗ ΛΕΜΦΑΔΕΝΑ(ΩΝ); ΜΕ ΒΕΛΟΝΑ, ΕΠΙΦΑΝΕΙΑΚΗ (Π.Χ., ΤΡΑΧΗΛΙΚΗ, ΒΟΥΒΩΝΙΚΗ, [he-experience.gr]\nΤα φάρμακα αυτά μπορούν να περιορίσουν τα επίπεδα της φλεγμονής που προκαλείται από το αλκοόλ, γεγονός που βοηθά στην αντιμετώπιση της κεφαλαλγίας και των μυαλγιών. [pathologia.eu]\n[…] μολυσμένο έδαφος ή το χειρισμό μολυνθεί γούνες ή πόδια της animals.Symptom της τουλαρεμία: Τα συμπτώματα αρχίζουν ξαφνικά από 1 έως 10 ημέρες 梪 sually 2 έως 4 ημέρες 梐 ετά την επαφή με το bacterium.Initial συμπτώματα περιλαμβάνουν πονοκεφάλους, ρίγη, ναυτία [323451.com]\nΤουρκίας, οι τζιχαντιστές σχεδιάζουν να δηλητηριάσουν το νερό στη χώρα χρησιμοποιώντας βακτήρια, εκ των οποίων όσα προκαλούν τη λοιμώδη νόσο τουλαραιμία, που εμφανίζει συμπτώματα παρόμοια με αυτά της γρίπης, όπως υψηλό πυρετό, κεφαλαλγία, αδυναμία, ναυτία [protothema.gr]\nΤα συμπτώματα θυμίζουν αυτά της μαλάριας και αρχικά περιλαμβάνουν πυρετό, ναυτία, μυϊκό πόνο και πονοκεφάλους για να καταλήξουν τελικά σε έντονους πόνους και καταστροφή του συκωτιού. [organiclife.gr]\nΕάν δεν αρχίσει η χορήγηση της κατάλληλης αντιβίωσης είναι πιθανή η αιματογενής διασπορά των βλαβών σε πολλά όργανα, η οποία μπορεί να συνοδεύεται από συστηματικά συμπτώματα, όπως πυρετό, απώλεια βάρους και ναυτία. [hygeia.gr]\nαλγος,μυαλγιες,διογκωση σπληνος/ηπατος,ελκη στη γλωσσα-ασπρα στιγματα/κηλιδες. [dogforum.gr]\nΤα συχνότερα συμπτώματα της νόσου είναι οι κράμπες, το κοιλιακό άλγος, η διάρροια, ο πυρετός και η απώλεια βάρους. Ορισμένοι ασθενείς παρουσιάζουν σοβαρές εξάρσεις της νόσου με έντονο άλγος. [pathologia.eu]\n[…] της σκόνης από το μολυσμένο έδαφος ή το χειρισμό μολυνθεί γούνες ή πόδια της animals.Symptom της τουλαρεμία: Τα συμπτώματα αρχίζουν ξαφνικά από 1 έως 10 ημέρες 梪 sually 2 έως 4 ημέρες 梐 ετά την επαφή με το bacterium.Initial συμπτώματα περιλαμβάνουν πονοκεφάλους [323451.com]\nΣτα συμπτώματα περιλαμβάνεται πυρετός, πονοκέφαλος και εμετός, ενώ μπορεί να οδηγήσει σε ίκτερο και επιληπτικές κρίσεις πριν καταλήξει ο ασθενής σε κώμα και τελικά πεθάνει. [organiclife.gr]\nΗ κυψέλη γεμίζει γρήγορα με πύον και ανοίγει για να σχηματίσουν ένα sore.Another πιθανά συμπτώματα περιλαμβάνουν έλκη του δέρματος, πρησμένο και επώδυνη λεμφαδένες, φλεγμονή στα μάτια, πονόλαιμο, έλκη στο στόμα, διάρροια ή πνευμονία. [323451.com]\nΣτρεπτομυκίνη και τετρακυκλίνη χρησιμοποιούνται συνήθως για τη θεραπεία αυτής της λοίμωξης. [323451.com]\nΉπια περικαρδίτιδα βελτιώνει συχνά χωρίς θεραπεία, αλλά πιο σοβαρές περιπτώσεις μπορεί να απαιτήσει θεραπεία με αντιβιοτικά. Λοίμωξη των οστών (οστεομυελίτιδα). [sun1001.com]\nΠώς τουλαρεμία; Πώς μπορείτε να μολυνθεί με τουλαρεμία; Πώς γίνεται η διάγνωση και η θεραπεία της τουλαρεμία; Μπορεί να σας αποτρέψει τουλαρεμία; Οι απαντήσεις σε αυτά τα ερωτήματα μπορεί να βρεθεί στο άρθρο. περιεχόμενο τουλαρεμία Πώς τουλαρεμία Πώς [el.mymedinform.com]\n[…] γινει με καθυστερηση. θεραπεια εκλογης ειναι οι αμινογλυκοσιδες,ρυθρομυκινη,ριφαμπικινη,κεφοταξιμη,κινολονες κ.α (ανθρωπο) πηγες: εσωτερικη παθολογια α.π.θ,petmd.com,medisuv.com. # και δικα μου σχολια [dogforum.gr]\n[…] εκδρομες,βολτες,κυνηγι,κροτωνες,αλλοι σκυλοι κ.α πληρη φυσικη εξεταση-πληρες βιοχημικο προφιλ,αυξηση στα λευκα(πιθανη),αυξηση χολερυθρινης,χαμηλα επιπεδα νατριου και γλυκοζης,PCR,προοδευτικα αυξανομενοι τιτλοι 4πλασιο αντισωματων IgM,IgG(ανθρωπο) κακη προγνωση [dogforum.gr]\nΠρόληψη και πρόγνωση Οι καλύτεροι τρόποι πρόληψης είναι η εξάλειψη των ψύλλων που ενοχοποιούνται για τη μετάδοση της βαρτονέλλας μεταξύ των γατών και η αφαίρεση των νυχιών από τη γάτα. Η απομάκρυνση της γάτας από το σπίτι, δεν κρίνεται απαραίτητη. [hygeia.gr]\nΣε συμμετοχή των πνευμόνων με πυρετό/ κεφαλαλγία ελέγχεται ως αιτιολογία πιθανή γρίπη/ ιογενής/ βακτηριδιακή πνευμονία/ TBC. Σε συμμετοχή των πνευμόνων μπορεί ακτινολογικά να μοιάζει με καρκίνο πνεύμονα με μεταστάσεις στους λεμφαδένες. [iatrikistinpraxi.gr]\nΦλεγμονή Η θεωρία του gingipain υποστηρίζει ότι τα βακτήρια Pg παίζουν σημαντικό ρόλο στην αιτιολογία της νόσου Alzheimer. [pathologia.eu]\nΠρόληψη του Τουλαραιμία Προσπάθειες για την ανάπτυξη ενός εμβολίου τουλαραιμία δεν ήταν επιτυχείς μέχρι σήμερα. [sun1001.com]\nΠρόληψη Για την πρόληψη της λοίμωξης τουλαραιμία, πρακτική καλή κτηνοτροφία και απολυμάνετε και να απολυμαίνονται καθιστικό λιβάδι σκύλο σας τακτικά. [anmedin.com]\nΕκτός από τις θεραπείες, ωστόσο, πρέπει να επικεντρωθούμε και στην αναζήτηση τροποποιησίμων παραγόντων κινδύνου για την πρόληψη του καρκίνου. Σύμφωνα με τελευταία δεδομένα, η πρόληψη του καρκίνου μπορεί να ξεκινήσει από την εμβρυϊκή ζωή. [pathologia.eu]\nΕφαρμόζεται συγκεκριμένο πλάνο παγίδευσης και πρόληψης κατά την εγκατάσταση τους συστήματος μυοκτονίας. [remaingreen.gr]


Ανακαινισμένη σουίτα 1 μίλι από την πλατεία Μαριέτα - Airbnb\nΑνακαινισμένη σουίτα 1 μίλι από την πλατεία Μαριέτα\nΚαταλύματα ως ολόκληρος χώρος. Οικοδεσπότης: Joy\nΚαλώς ήρθατε στο σπίτι! ..σε μια ιδιωτική, ειρηνική και βολική απόδραση στην καρδιά της ιστορικής Marietta. Πρόκειται για μια πρόσφατα ανακαινισμένη σουίτα σε επίπεδο βεράντας. Ένας ξεχωριστός ιδιωτικός δρόμος που οδηγεί σε μια ιδιωτική είσοδο σας καλωσορίζει. Είτε ταξιδεύετε για δουλειά είτε για ευχαρίστηση, αυτός ο ήσυχος και άνετος χώρος στη Marietta δεν θα σας απογοητεύσει.\nΜε ανοιχτή και φωτεινή κάτοψη, αυτό το καταφύγιο διαθέτει νέο χαλί, συσκευές, ντουλάπια κουζίνας, καναπέδες, υπέρδιπλο κρεβάτι και εξαρτήματα. Ο καναπές ανοίγει σε ένα διπλό κρεβάτι με στρώμα άνεσης με αφρό τζελ.\nΓνωρίστε την ιστορική Marietta σε απόσταση 1,5 χιλιομέτρου από τη διαμονή σας ή τολμήστε να πάτε στο Kennesaw Mountain και να περπατήσετε άφθονα μονοπάτια. Πάρτε μέρος σε ένα παιχνίδι Braves μόλις 15 λεπτά με το Uber. Το κέντρο της Ατλάντα απέχει μόλις 20 λεπτά και το αεροδρόμιο της Ατλάντα 30 λεπτά. Επιλέξτε βραβευμένα εστιατόρια στην πλατεία Μαριέτα ή παρακολουθήστε μια παράσταση στο Theater on the Square. Ή μείνετε στην περιοχή και ζητήστε από το Uber Eats να σας προσφέρει τα καλύτερα εστιατόρια της Marietta στην πόρτα σας.\n5,0 στα 5 αστέρια από 287 κριτικές\n5,0 · 287 κριτικές\nΠεζοδρόμια από τη γειτονιά μέχρι την πλατεία Μαριέτα για όσους θέλουν να περπατήσουν. Υπάρχουν τρία πάρκα, το Laurel, το Tumlin και το Lewis Park στη γειτονιά. Το πάρκο Laurel διαθέτει ένα υπέροχο κέντρο τένις και παιδική χαρά για παιδιά με λιμνούλα με πάπιες.\nΑυτό είναι ένα διαμέρισμα σε επίπεδο ταράτσας και μένω από πάνω. Εργάζομαι αρκετά και δεν θα έρχομαι συχνά στο σπίτι, αλλά θα έχετε πάντα πρόσβαση σε μένα αν χρειαστείτε κάτι. Θέλω να κάνω τη διαμονή σας όσο το δυνατόν πιο άνετη. Αν έχετε απορίες, μην διστάσετε να επικοινωνήσετε μαζί μας.\nΑυτό είναι ένα διαμέρισμα σε επίπεδο ταράτσας και μένω από πάνω. Εργάζομαι αρκετά και δεν θα έρχομαι συχνά στο σπίτι, αλλά θα έχετε πάντα πρόσβαση σε μένα αν χρειαστείτε κάτι. Θέλω…


Στον θαυμαστό κόσμο του παιδικού βιβλίου | In the wonderland of children's books: Καθαρά Δευτέρα με τη Βασιλική Καρακώστα στο Πάρκο Σταύρος Νιάρχος!\nΒασιλική Καρακώστα με τραγούδια απ' όλη την Ελλάδα!\nΣτην αρχή τη θαυμάζαμε από μακριά, στο κλείσιμο της συναυλίας τραγούδησε\nανάμεσα στον κόσμο. Θερμά συγχαρητήρια σε όλη την ομάδα!\nΔευτέρα 19 Φεβρουαρίου 2018, 11.00-16.00\nΦέτος την Καθαρά Δευτέρα ελάτε να γιορτάσουμε μαζί τα Κούλουμα με το καθιερωμένο πέταγμα του χαρταετού, έθιμα από όλη την Ελλάδα και ήχους παραδοσιακής μουσικής.\nΔευτέρα 19/02, 11.00-16.00\nΚαι του χρόνου με υγεία, χαρά και αγαπημένους φίλους!\nΑναρτήθηκε από Rania Boubouri στις 9:44 π.μ.


Η απόδοση του γερμανικού 10ετούς διαμορφώθηκε στο 0,49%. Στο 4,29% το ελληνικό 10ετές. Πτώση τεσσάρων μ.β. για το αμερικανικό 10ετές.\nΔημοσιεύθηκε:29 Μαρτίου 2018 - 21:34\nΗ αισιοδοξία ότι η ΕΚΤ δεν θα βιαστεί να τερματίσει το πρόγραμμα ποσοτικής χαλάρωσης οδήγησε χαμηλότερα τις αποδόσεις των ευρωπαϊκών ομολόγων τον Μάρτιο.\nΣυγκεκριμένα, τα yields των 10ετών γερμανικών ομολόγων κατέγραψαν από την αρχή του μήνα μείωση κοντά 16 μ.β., την μεγαλύτερη μηνιαία υποχώρηση από τον Αύγουστο, τα αντίστοιχα ιταλικά ομόλογα είναι μειωμένα κατά περίπου 20 μ.β. από την αρχή του μήνα, ενώ η μείωση στις αποδόσεις των ισπανικών τίτλων ξεπερνά τις 30 μ.β. τον Μάρτιο.\nΣήμερα, η απόδοση του 5ετούς ελληνικού ομολόγου διαμορφώθηκε στο 3,39%, του 7ετούς στο 3,91% και του 10ετούς στο 4,29%.\nΠαράλληλα, η απόδοση του γερμανικού 10ετούς υποχώρησε στο 0,49%, η απόδοση του ιταλικού 10ετούς κινήθηκε χαμηλότερα στο 1,79% και η απόδοση του ισπανικού 10ετούς ομολόγου σημείωσε πτώση στο 1,16%.\nΣτην αντίπερα όχθη του Ατλαντικού, η απόδοση του αμερικανικού 10ετούς ομολόγου κινείται χαμηλότερα κατά τέσσερις μονάδες βάσης στο 2,74%.


ΠΛΑΝΟΔΙΕΣ ΜΟΥΣΙΚΕΣ | ΕΡΤ WebRadio\nHome \_ ΔΕΥΤΕΡΟ ΠΡΟΓΡΑΜΜΑ \_ ΕΚΠΟΜΠΕΣ \_ ΠΛΑΝΟΔΙΕΣ ΜΟΥΣΙΚΕΣ\n«Πλανόδιες Μουσικές»: «Άκου έχω φωνή» – Το Δεύτερο Πρόγραμμα 103,7 τιμά τον Δημήτρη Μητροπάνο\nΚυριακή των Βαΐων 17 Απριλίου, στις 14:00, σε μία έκτακτη εκπομπή ο Κώστας Θωμαΐδης στις «Πλανόδιες Μουσικές» συνομιλεί με φίλους και συνεργάτες του Δημήτρη Μητροπάνου, οι οποίοι αφηγούνται μνήμες από τα χρόνια που πορεύτηκαν μαζί με τον σπουδαίο λαϊκό μας τραγουδιστή. Καλεσμένοι ο κιθαριστής και μαέστρος Γιάννης Παπαζαχαριάκης, ο σολίστ του μπουζουκιού Γιάννης Σινάνης, ο […]\n«Πλανόδιες Μουσικές» – ο Γιώργος Καζαντζής στο Δεύτερο Πρόγραμμα 103.7\nΠέμπτη 3 Φεβρουαρίου στις 22:00, οι «Πλανόδιες Μουσικές» με τον Κώστα Θωμαΐδη στο Δεύτερο Πρόγραμμα 103,7 φιλοξενούν τον συνθέτη Γιώργο Καζαντζή. Στο πλαίσιο της εκπομπής, θα μας μιλήσει για την μουσική του πορεία, τις συνεργασίες του, τα σχέδια του. Θα ακουστούν τραγούδια όπως το «Ήτανε Αέρας», «Μέλισσες», «Το Πέταγμά σου», «Κατάρτι κι ατμός», «Φωτιά κι […]\n«Πλανόδιες Μουσικές» – Παρασκευή 10 Δεκεμβρίου 2021\nΟι «Πλανόδιες Μουσικές» επιχειρούν ένα ταξίδι με όχημα την μουσική τους στίχους και τη μνήμη. Παρασκευή βράδυ, στις 10, ο Κώστας Θωμαΐδης στο Δεύτερο Πρόγραμμα 103.7. Photo credits: Κώστας Θωμαΐδης, «Bandoneon»\n«Πλανόδιες Μουσικές» – Πέμπτη 09 Δεκεμβρίου 2021\nΟι Μουσικοί, πλανόδιοι πάντα, τραγουδούν τις χαρές, τις λύπες, τον έρωτα, τα όνειρα μας. Οι «Πλανόδιες Μουσικές» με τον Κώστα Θωμαΐδη στις 10 το βράδυ και στο Δεύτερο Πρόγραμμα 103.7 Photo credits: Κώστας Θωμαΐδης, «Πλανόδιοι Μουσικοί στα Χανιά»\n«Πλανόδιες Μουσικές» – Τετάρτη 08 Δεκεμβρίου 2021\nΤα τραγούδια αφηγούνται ιστορίες ζωής, ιστορίες καθημερινότητάς άλλοτε χαρούμενες άλλοτε μελαγχολικές. Αγαπάμε τα τραγούδια. Μας θυμίζουν στιγμές μας στον χρόνο. Οι «Πλανόδιες Μουσικές» με τον Κώστα Θωμαΐδη επιχειρούν ένα ταξίδι σε τραγούδια που έχουμε αγαπήσει και σε τραγούδια που ίσως αγαπήσουμε. Στις 10 το βράδυ και στο Δεύτερο Πρόγραμμα 103.7. Photo credits: Κώστας Θωμαΐδης, «Πλανόδιος […]\nΟι Μουσικοί, πλανόδιοι πάντα, τραγουδούν τις χαρές, τις λύπες, τον έρωτα, τα όνειρα μας. Οι «Πλανόδιες Μουσικές» με τον Κώστα Θωμαΐδη, στις 10 το βράδυ, στο Δεύτερο Πρόγραμμα 103.7. Photo credits: Κώστας Θωμαΐδης, Από την παράσταση «Ταξίδι στον Σταυρό του Νότου»\nΟι Μουσικοί, πλανόδιοι πάντα, τραγουδούν τις χαρές, τις λύπες, τον έρωτα, τα όνειρα μας. Οι «Πλανόδιες Μουσικές» με τον Κώστα Θωμαΐδη, από τη Δευτέρα 06 Δεκεμβρίου σε νέα ώρα, στις 22:00, συνεχίζουν να μας ταξιδεύουν σε τραγούδια που έχουμε αγαπήσει και σε τραγούδια που ίσως αγαπήσουμε. Photo credits: Κώστας Θωμαΐδης, «Νυχτερινό»\n«Πλανόδιες Μουσικές» – ο Γιώργος Κωστογιώργης στο Δεύτερο Πρόγραμμα 103.7\nΣήμερα, Παρασκευή 3 Δεκεμβρίου, στις «Πλανόδιες Μουσικές», ο Κώστας Θωμαΐδης θα συνομιλήσει με τον νέο συνθέτη Γιώργο Κωστογιώργη, για την έκδοση του δίσκου του «Το Καλοκαίρι πέρασε σα ρίγος» που περιέχει μελοποιημένα ποιήματα του Κωνσταντίνου Χατζόπουλου, Κώστα Ουράνη, Τέλλου Άγρα, Αργύρη Εφταλιώτη και Ναπολέοντα Λαπαθιώτη.\n«Πλανόδιες Μουσικές» – Παρασκευή 03 Δεκεμβρίου 2021\nΟι Μουσικοί, πλανόδιοι πάντα, τραγουδούν τις χαρές, τις λύπες, τον έρωτα, τα όνειρα μας. Έτσι μας ταξιδεύουν και μας πλανεύουν. Οι «Πλανόδιες Μουσικές» με τον Κώστα Θωμαΐδη, στις 5 το απόγευμα και στο Δεύτερο Πρόγραμμα 103.7. Photo credits: Κώστας Θωμαΐδης, «Φύλλα στο πιάνο»\nΟι Μουσικοί, πλανόδιοι πάντα, τραγουδούν τις χαρές, τις λύπες, τον έρωτα, τα όνειρα μας. Έτσι μας ταξιδεύουν και μας πλανεύουν. Οι «Πλανόδιες Μουσικές» με τον Κώστα Θωμαΐδη, στις 5 το απόγευμα και στο Δεύτερο Πρόγραμμα 103.7. Photo credits: Κώστας Θωμαΐδης, «Στο χωριό Kalimera στην Κάτω Ιταλία»\nΤα τραγούδια, μας θυμίζουν στιγμές που έχουν αποτυπωθεί στη μνήμη. Οι «Πλανόδιες Μουσικές» με τον Κώστα Θωμαΐδη επιχειρούν ένα ταξίδι σε τραγούδια που έχουμε αγαπήσει και σε τραγούδια που ίσως αγαπήσουμε. Στις 5 το απόγευμα και στο Δεύτερο Πρόγραμμα 103.7. Photo credits: Κώστας Θωμαΐδης, «Θαλασσοπούλια»\n«Πλανόδιες Μουσικές» – Τρίτη 30 Νοεμβρίου 2021\nΟι «Πλανόδιες Mουσικές» με τον Κώστα Θωμαΐδη επιχειρούν ένα ταξίδι σε τραγούδια που έχουμε αγαπήσει και σε τραγούδια που ίσως αγαπήσουμε. Στις 5 το απόγευμα και στο Δεύτερο Πρόγραμμα 103.7. Photo credits: Κώστας Θωμαΐδης, «Βιολιστής στην Πρόβα»\nΟι Μουσικοί, πλανόδιοι πάντα, τραγουδούν τις χαρές, τις λύπες, τον έρωτα, τα όνειρα μας. Οι «Πλανόδιες Μουσικές» με τον Κώστα Θωμαΐδη, σήμερα στις 5 το απόγευμα και στο Δεύτερο Πρόγραμμα 103.7. Photo credits: Κώστας Θωμαΐδης «Αρχαίο Θέατρο Φιλίππων – Λίγο πριν την παράσταση»\n«Πλανόδιες Μουσικές» – Παρασκευή 26 Νοεμβρίου 2021\nΟι «Πλανόδιες Mουσικές» με τον Κώστα Θωμαΐδη επιχειρούν ένα ταξίδι σε τραγούδια που έχουμε αγαπήσει και σε τραγούδια που ίσως αγαπήσουμε. Στις 5 το απόγευμα, στο Δεύτερο Πρόγραμμα 103.7. Photo credits: Κώστας Θωμαΐδης, «Αναμνήσεις καλοκαιριού»\n«Πλανόδιες Μουσικές» – Πέμπτη 25 Νοεμβρίου 2021\nΟι Μουσικοί, πλανόδιοι πάντα, τραγουδούν τις χαρές, τις λύπες, τον έρωτα, τα όνειρα μας. Οι «Πλανόδιες Μουσικές» με τον Κώστα Θωμαΐδης στις 5 το απόγευμα, στο Δεύτερο Πρόγραμμα 103.7. Photo credits: Κώστας Θωμαΐδης, «Μικρός Πλανόδιος Μουσικός στο χωριό _Καλημέρα_ στην Κάτω Ιταλία»\n«Πλανόδιες Μουσικές» – Τετάρτη 24 Νοεμβρίου 2021\nΤα τραγούδια, μας θυμίζουν στιγμές που έχουν αποτυπωθεί στη μνήμη. Οι «Πλανόδιες Mουσικές» με τον Κώστα Θωμαΐδη επιχειρούν ένα ταξίδι σε τραγούδια που έχουμε αγαπήσει και σε τραγούδια που ίσως αγαπήσουμε. Στις 5 το απόγευμα και στο Δεύτερο Πρόγραμμα 103.7. Photo credits: Κώστας Θωμαΐδης, «Μπαλκόνι στη Γαρίτσα στην Κέρκυρα»\n«Πλανόδιες Μουσικές» – Τρίτη 23 Νοεμβρίου 2021\nΟι Μουσικοί, πλανόδιοι πάντα, τραγουδούν τις χαρές, τις λύπες, τον έρωτα, τα όνειρα μας. Έτσι μας ταξιδεύουν, μας πλανεύουν. Οι «Πλανόδιες Μουσικές» με τον Κώστα Θωμαΐδη, στις 5 το απόγευμα και στο Δεύτερο Πρόγραμμα 103.7. Photo credits: Κώστας Θωμαΐδης, «Θεσσαλονίκη – Στην Άνω Πόλη»\n«Πλανόδιες Μουσικές» – Δευτέρα 22 Νοεμβρίου 2021\nΟι «Πλανόδιες Μουσικές» με τον Κώστα Θωμαΐδη επιχειρούν ένα ταξίδι σε τραγούδια που έχουμε αγαπήσει και σε τραγούδια που ίσως αγαπήσουμε. Σήμερα στις 5 το απόγευμα και στο Δεύτερο Πρόγραμμα 103.7. Photo credits: Κώστας Θωμαΐδης, «Ομπρέλες στην Κηφισιά»


Ο Θεός ο ίδιος, ο μοναδικός Β' (Μέρος δεύτερο) | Εκκλησία του Παντοδύναμου Θεού\nΗ δίκαιη διάθεση του Θεού (Μέρος δεύτερο)\nΚατανοώντας αυτά τα παραδείγματα του λόγου, των σκέψεων και των ενεργειών του Θεού, είσαι ικανός να καταλάβεις τη δίκαιη διάθεση του Θεού, μια διάθεση που δεν μπορεί να δεχθεί ύβρι; Τέλος, τούτη είναι μια πτυχή της διάθεσης που ανήκει μονάχα στον ίδιο τον Θεό, ανεξάρτητα από το πόσα μπορεί να καταλάβει ο άνθρωπος. Η έλλειψη ανεκτικότητας του Θεού προς την ύβριν είναι η αποκλειστικά δική Του ουσία· η οργή του Θεού είναι η αποκλειστικά δική Του διάθεση· η μεγαλοπρέπεια του Θεού είναι η αποκλειστικά δική Του ουσία. Η αρχή πίσω από την οργή του Θεού καταδεικνύει την ταυτότητα και τη θέση που κατέχει μόνο Εκείνος. Δεν χρειάζεται να αναφέρουμε ότι αποτελεί και σύμβολο της ουσίας του ίδιου του μοναδικού Θεού. Η διάθεση του Θεού είναι η δική Του έμφυτη ουσία. Δεν αλλάζει καθόλου με το πέρασμα του χρόνου, ούτε μεταβάλλεται όποτε αλλάζει η τοποθεσία. Η έμφυτη διάθεσή του είναι η εγγενής ουσία Του. Ανεξάρτητα από το πάνω σε ποιους επιτελεί το έργο Του, η ουσία Του δεν αλλάζει, ούτε και η δίκαιη διάθεσή Του. Όταν κάποιος εξοργίζει τον Θεό, αυτό που στέλνει Εκείνος είναι η έμφυτη διάθεσή Του· τη δεδομένη στιγμή, η αρχή πίσω από τον θυμό Του δεν αλλάζει, ούτε και η μοναδική ταυτότητα και θέση Του. Ο θυμός Του δεν οφείλεται σε κάποια αλλαγή στην ουσία Του ή στο ότι η διάθεσή Του έχει παραγάγει διαφορετικά στοιχεία, αλλά στο ότι η αντίθεση του ανθρώπου εναντίον Του υβρίζει τη διάθεσή Του. Η κατάφωρη πρόκληση του Θεού από τον άνθρωπο αποτελεί σοβαρή αμφισβήτηση της ίδιας της ταυτότητας και θέσης του Θεού. Κατά την άποψη του Θεού, όταν ο άνθρωπος Τον αμφισβητεί, Τον θέτει υπό αίρεση και δοκιμάζει τον θυμό Του. Όταν ο άνθρωπος εναντιώνεται στον Θεό, όταν ο άνθρωπος θέτει υπό αίρεση τον Θεό, όταν ο άνθρωπος συνεχώς δοκιμάζει την οργή του Θεού —το οποίο συμβαίνει και όταν η αμαρτία δρα ανεξέλεγκτη— η οργή του Θεού φυσικά θα αποκαλυφθεί και θα κάνει την εμφάνισή της. Επομένως, η έκφραση της οργής του Θεού συμβολίζει ότι όλες οι δυνάμεις του κακού θα πάψουν να υπάρχουν· συμβολίζει ότι όλες οι εχθρικές δυνάμεις θα καταστραφούν. Τούτη είναι η μοναδικότητα της δίκαιης διάθεσης του Θεού, και είναι και η μοναδικότητα της οργής Του. Όταν η αξιοπρέπεια και η αγιότητα του Θεού τίθενται υπό αμφισβήτηση, όταν δίκαιες δυνάμεις παρεμποδίζονται και παραμένουν αόρατες από τον άνθρωπο, ο Θεός στέλνει την οργή Του. Λόγω της ουσίας του Θεού, όλες οι δυνάμεις πάνω στη γη, που Τον αμφισβητούν, εναντιώνονται σε Αυτόν και Τον πολεμούν, είναι κακές, διεφθαρμένες και άδικες· προέρχονται από τον Σατανά και ανήκουν στον Σατανά. Επειδή ο Θεός είναι δίκαιος, φωτεινός και τέλεια άγιος, όλα τα κακά, διεφθαρμένα και ανήκοντα στον Σατανά πράγματα, θα εξαφανιστούν με την απελευθέρωση της οργής Του.\nΌταν βρίσκεσαι αντιμέτωπος με την κρίση και το παίδεμα του Θεού, μπορείς να πεις ότι ο λόγος του Θεού είναι κίβδηλος; Μπορείς να ισχυριστείς ότι υπάρχει κάποιος μύθος πίσω από τη οργή του Θεού, και ότι η οργή Του είναι κίβδηλη; Θα συκοφαντήσεις τον Θεό, λέγοντας ότι η διάθεσή Του δεν είναι απαραιτήτως εντελώς δίκαιη; Όταν έρχεσαι αντιμέτωπος με κάθε μία από τις πράξεις του Θεού, πρέπει πρώτα να βεβαιώνεσαι ότι η δίκαιη διάθεση του Θεού είναι απαλλαγμένη από οποιαδήποτε άλλα στοιχεία, ότι είναι αγία και τέλεια· οι πράξεις αυτές περιλαμβάνουν το πλήγμα από τον Θεό, την τιμωρία και την καταστροφή της ανθρωπότητας. Χωρίς εξαιρέσεις, όλες οι πράξεις του Θεού τελούνται αυστηρώς σύμφωνα με την έμφυτη διάθεση και το σχέδιό Του —τούτο δεν συμπεριλαμβάνει τη γνώση, την παράδοση και τη φιλοσοφία της ανθρωπότητας— και όλες οι πράξεις του Θεού αποτελούν έκφραση της διάθεσης και ουσίας Του, οι οποίες δεν έχουν καμία σχέση με οτιδήποτε ανήκει στο διεφθαρμένο ανθρώπινο γένος. Στις αντιλήψεις του ανθρώπου, μόνο η αγάπη, το έλεος και η ανεκτικότητα του Θεού προς την ανθρωπότητα είναι τέλεια, αναλλοίωτα και άγια. Ωστόσο, κανείς δεν γνωρίζει ότι η μήνις και η οργή του Θεού είναι εξίσου αναλλοίωτες· επιπλέον, κανείς δεν έχει μελετήσει ερωτήματα όπως, γιατί ο Θεός δεν ανέχεται καμία ύβρι ή γιατί η οργή Του είναι τόσο μεγάλη. Αντίθετα, κάποιοι συγχέουν την οργή του Θεού με τον θυμό της διεφθαρμένης ανθρωπότητας· θεωρούν τον θυμό του Θεού ως οργή του διεφθαρμένου ανθρώπινου γένους· μάλιστα, υποθέτουν λανθασμένα ότι η μήνις του Θεού είναι ακριβώς ίδια με τη φυσική αποκάλυψη της διεφθαρμένης διάθεσης της ανθρωπότητας. Πιστεύουν λανθασμένα ότι η έκλυση της οργής του Θεού είναι ακριβώς ίδια με τον θυμό του διεφθαρμένου ανθρώπινου γένους, ο οποίος προκύπτει από τη δυσαρέσκεια· πιστεύουν, μάλιστα, ότι η έκλυση της οργής του Θεού αποτελεί έκφραση της διάθεσής Του. Έπειτα από τη συναναστροφή αυτή, ελπίζω ότι κάθε ένας από εσάς που βρίσκεστε εδώ, δεν θα έχει πλέον καθόλου παρανοήσεις, φαντασιώσεις ή υποθέσεις ως προς τη δίκαιη διάθεση του Θεού, και ελπίζω ότι, αφού ακούσατε τα λόγια Μου, μπορείτε πλέον να αναγνωρίσετε πραγματικά μέσα σας την οργή της δίκαιης διάθεσης του Θεού, να βάλετε στην άκρη όλες τις προηγούμενες λανθασμένες κατανοήσεις της οργής του Θεού, και να αλλάξετε τις ίδιες τις λανθασμένες πεποιθήσεις και απόψεις σας ως προς την ουσία της οργής του Θεού. Επιπλέον, ελπίζω ότι μπορείτε να έχετε μέσα σας έναν ακριβή ορισμό της διάθεσης του Θεού, ότι δεν θα έχετε πλέον καμία αμφιβολία ως προς τη δίκαιη διάθεση του Θεού και ότι δεν πρόκειται να επιβάλετε κανέναν ανθρώπινο συλλογισμό ή φαντασίωση πάνω στην αληθινή διάθεση του Θεού. Η δίκαιη διάθεση του Θεού είναι η αληθινή ουσία του Θεού. Δεν είναι κάτι μορφοποιημένο ή γραμμένο από τον άνθρωπο. Η δίκαιη διάθεσή Του είναι η δίκαιη διάθεσή Του και δεν έχει καμία σχέση ή σύνδεση με οτιδήποτε από τη δημιουργία. Ο Θεός ο ίδιος είναι ο Θεός ο ίδιος. Δεν θα καταστεί ποτέ μέρος της δημιουργίας και, ακόμα και αν γίνει μέλος μεταξύ των δημιουργημένων όντων, η έμφυτη διάθεση και η ουσία Του δεν πρόκειται να αλλάξουν. Επομένως, γνώση του Θεού δε σημαίνει γνώση ενός αντικειμένου· δε σημαίνει ανάλυση κάποιου πράγματος, ούτε κατανόηση κάποιου ανθρώπου. Αν χρησιμοποιείς τη γενική ιδέα σου ή τη δική σου μέθοδο για γνώση ενός αντικειμένου ή για κατανόηση ενός ατόμου προκειμένου να γνωρίσεις τον Θεό, τότε δεν θα είσαι ποτέ ικανός να αποκτήσεις τη γνώση του Θεού. Η γνώση του Θεού δεν βασίζεται στην εμπειρία ή τη φαντασία και, επομένως, δεν πρέπει ποτέ να επιβάλλεις την εμπειρία ή τη φαντασία σου στον Θεό. Όσο πλούσιες και αν είναι η εμπειρία και η φαντασία σου, είναι ακόμα περιορισμένες· επιπλέον, η φαντασία σου δεν αντιστοιχεί σε γεγονότα, πολύ, δε, λιγότερο αντιστοιχεί στην αλήθεια, ενώ είναι ασύμβατη με την πραγματική διάθεση και ουσία του Θεού. Δεν θα επιτύχεις ποτέ, αν βασίζεσαι στη φαντασία σου προκειμένου να κατανοήσεις την ουσία του Θεού. Ο μοναδικός δρόμος έχει ως εξής: αποδοχή όλων όσων προέρχονται από τον Θεό και, στη συνέχεια, βαθμιαία βίωση και κατανόησή τους. Θα έρθει μια ημέρα, κατά την οποία, χάρη στη συνεργασία σου και στην πείνα και τη δίψα σου για την αλήθεια, ο Θεός θα σε διαφωτίσει, προκειμένου να Τον κατανοήσεις και να Τον γνωρίσεις πραγματικά. Και με τούτο, ας ολοκληρώσουμε το τμήμα αυτό της συνομιλίας μας.


Ξεχωρίσαμε 7 ταινίες που πραγματεύονται δίκες - Mix Grill: Μουσική - Θέατρο - Cinema\nΞεχωριστοί σκηνοθέτες, σπουδαίοι ηθοποιοί και σημαντικοί σεναριογράφοι συμπράττουν και μεταδίδουν από κάποια δικαστική αίθουσα. Διαλέξαμε επτά κινηματογραφικές δικαστικές ιστορίες, που πραγματεύονται την σεξουαλική κακοποίηση, την ομοφοβία, τις φυλετικές διακρίσεις και την αυτοδικία, καθώς και την κατασκευή κατηγοριών και τα κόλπα ασφαλιστικών εταιρειών.\nΗ αίθουσα του δικαστηρίου αλλά και εν γένει η δικαστική διαδικασία έχουν αποτελέσει πεδίο για να ξεδιπλωθούν ορισμένες από τις πιο ενδιαφέρουσες κινηματογραφικές ιστορίες διαχρονικά. Από την ασπρόμαυρη εποχή με διαμάντια, όπως το "12 Angry Men" του 1957 (για το οποίο γράψαμε στο άρθρο μας με ήρωες υπό περιορισμό) και το "To Kill a Mockingbird" του 1962 (που μας απασχόλησε στη θεματική για ταινίες που ασχολούνται με τον ρατσισμό κατά των μαύρων), περνώντας από τη δεκαετία του '90, όταν είδαμε πληθώρα δικαστικών δραμάτων που αποτελούν σημεία αναφοράς μέχρι σήμερα, έως και τα '00s που ξεκίνησαν με την εντυπωσιακή "Erin Brockovich" (την οποία συμπεριλάβαμε στο πρόσφατο άρθρο μας με ταινίες βασισμένες σε πραγματικές ιστορίες γυναικών). Σε αυτό το άρθρο συγκεντρώνουμε ακόμα 7 ταινίες που ξεχωρίζουμε τόσο για την καλλιτεχνική τους αρτιότητα όσο και για την αποτύπωση -λιγότερο ή περισσότερο αληθοφανή και πιστή στην πραγματικότητα- μιας δικαστικής υπόθεσης.\nΜε τους: Robert De Niro, Brad Pitt, Jason Patric, Kevin Bacon και Dustin Hoffman\nΌταν μια φάρσα έχει εγκληματική κατάληξη, μια παρέα τεσσάρων παιδιών καταλήγει στο αναμορφωτήριο. Εκεί, οι ζωές τους θα αλλάξουν για πάντα, καθώς γίνονται επανειλημμένως θύματα σεξουαλικής κακοποίησης από φύλακες του σωφρονιστικού ιδρύματος. Αρκετά χρόνια αργότερα και ενώ όλοι τους είχαν προχωρήσει τις ζωές τους με τον έναν ή τον άλλο τρόπο, μια τυχαία συνάντηση με έναν από τους φύλακες θα γίνει η αφορμή για μια δικαστική διαμάχη που θα φέρει όλα τα γεγονότα του παρελθόντος στην επιφάνεια.\nΤο "Sleepers" είναι ένα δραματικό θρίλερ σε σκηνοθεσία του βραβευμένου με Oscar Barry Levinson ("Rain Man", 1988). Ο ίδιος ο σκηνοθέτης υπογράφει και το σενάριο, το οποίο βασίζεται στο ομώνυμο βιβλίο του Lorenzo Carcaterra, ο οποίος ισχυρίζεται πως τα γεγονότα που περιγράφονται είναι πραγματικά, αν και αυτό είναι αμφιλεγόμενο. Το καστ μόνο ως εξαιρετικό μπορεί να χαρακτηριστεί, καθώς και μόνο στο άκουσμα ονομάτων όπως οι Robert De Niro, Dustin Hoffman, Brad Pitt και Kevin Bacon οι προσδοκίες του θεατή για κάτι θετικό αυξάνονται.\nΚάποιοι ίσως διστάσετε να το δείτε λόγω της σχετικά μεγάλης της διάρκειας, που αγγίζει τις δυόμιση ώρες, ωστόσο, το αποτέλεσμα θα σας ανταμείψει.\nΕλληνικός τίτλος: «Ο Βροχοποιός»\nΜε τους: Matt Damon, Danny DeVito και Danny Glover\nΟ Rudy (Matt Damon) αποφοιτά από την Νομική Σχολή του πανεπιστημίου του Μέμφις και κάνει τα πρώτα του βήματα στην άσκηση της επιστήμης του. Βρίσκει, λοιπόν, τις πρώτες του υποθέσεις και συνεργάζεται με ένα δικηγορικό γραφείο, ο ιδιοκτήτης του οποίου δεν φημίζεται για την υπόληψή του (Mickey Rourke). Με την υποστήριξη του συνεργάτη του Deck (Danny DeVito), ο Rudy αναλαμβάνει την υπόθεση ενός ασθενή που πάσχει από λευχαιμία, αλλά η ασφαλιστική εταιρεία που επί χρόνια πλήρωνε η μητέρα του αρνείται την κάλυψη της θεραπείας του. Παράλληλα, αναλαμβάνει την υπόθεση μιας νεαρής που κακοποιείται από τον σύζυγό της και με την οποία δημιουργείται ένα μικρό ειδύλλιο. Θα καταφέρει για πρώτη φορά να νικήσει τα μεγαθήρια της Νομικής που θα έχει να αντιμετωπίσει απέναντί του στο δικαστήριο;\nΑκόμα κι αν υπάρχει μία υπερβολή σε ορισμένες στιγμές της ταινίας που την καθιστούν λιγότερο αληθοφανή, το “Rainmaker” μπλέκει επιτυχώς το δράμα με στιγμές χιούμορ που κάνουν τον θεατή να συμπάσχει με τους ήρωες. Επίσης, φέρνει στο προσκήνιο θέματα όπως η γυναικεία κακοποίηση, καθώς και η απουσία ουσιαστικής περίθαλψης υγείας στην Αμερική και η ψυχρότητα με την οποία οι ασφαλιστικές εταιρείες αντιμετωπίζουν την ανθρώπινη ζωή μπροστά στα κέρδη. Όλα τα παραπάνω υπό το πρίσμα της Δικαιοσύνης και το άγχος του ντεμπούτου ενός νέου δικηγόρου που βλέπει κάπως ρομαντικά την απόδοσή της.\nΕλληνικός τίτλος: «Η ετυμηγορία»\nΜε τους: Matthew McConaughey, Sandra Bullock και Samuel L. Jackson\nΒασισμένη στο ομώνυμο ντεμπούτο μυθιστόρημα του John Grisham, τέως δικηγόρου και συγγραφέα μεγάλων δικαστικών μυθιστορημάτων που ακολούθησαν ("Runaway Jury", "The Firm", "The Pelican Brief", "The Client", "The Rainmaker", είναι μερικά μόνο από όσα έχουν μεταφερθεί στον κινηματογράφο), σε σκηνοθεσία Joel Schumacher, η «Ετυμηγορία» είναι μία πολύ καλή στιγμή των δημιουργών της και των πρωταγωνιστών της. Απορώ μάλιστα γιατί είχε προταθεί μόνο ο Jackson για Χρυσή Σφαίρα β’ ανδρικού ρόλου εκείνη τη χρονιά.\nΗ ταινία τοποθετείται στην πόλη Κάντον του Μισισίπι, όταν ένας Αφροαμερικανός πατέρας παίρνει τον νόμο στα χέρια του σκοτώνοντας εντός του δικαστηρίου τους δύο λευκούς άνδρες που βίασαν και σκότωσαν τη 10χρονη κόρη του. Την υπεράσπισή του θα αναλάβει ένας ικανός και ανερχόμενος δικηγόρος, ο οποίος δεν θα αργήσει να καταλάβει ότι η υπόθεση μπορεί να κοστίσει ζωές, καθώς κινδυνεύουν εκτός από τον πελάτη του, ο ίδιος, η οικογένειά του αλλά και η φοιτήτρια και πολύτιμη συνεργάτιδά του, που θα αυτοπροταθεί να τον συνδράμει αμισθί από νομικό ενδιαφέρον για την έκβαση της υπόθεσης. Στα πλεονεκτήματα της ταινίας η εξαιρετική χημεία των δύο πρωταγωνιστών και η αμφιλεγόμενη συζήτηση που εγείρει ως προς το νομικό κομμάτι. Ποια θα είναι η ετυμηγορία;\nΕλληνικός τίτλος: «Φιλαδέλφεια»\nΜε τους: Tom Hanks και Denzel Washington\nΕίναι Δεκέμβριος του 1993, όταν προβάλλεται στις αμερικανικές αίθουσες η ταινία του Jonathan Demme, η πρώτη παραγωγή του Hollywood που καταπιάνεται με τον HIV, την ομοφυλοφιλία και την ομοφοβία. Ο Andrew Beckett (Tom Hanks), ανερχόμενος δικηγόρος σε μια μεγάλη νομική εταιρεία της Φιλαδέλφεια, απολύεται ξαφνικά, όταν οι εταίροι της φίρμας υποψιάζονται, πως είναι φορέας του HIV. Ευθύς εξαρχής ο Andrew θα ξεκινήσει έναν δικαστικό αγώνα για την δικαίωσή του, έχοντας στο πλευρό του τον παλιό του δικαστικό αντίπαλο, Joe Miller (Denzel Washington).\nΠέραν των εξαιρετικών ερμηνειών από τους δύο πρωταγωνιστές (ο Τοm Hanks μάλιστα κέρδισε το πρώτο του Oscar), το έργο ξεχωρίζει για τις σκηνές που προβάλλουν την έντονη προκατάληψη απέναντι στον ιό του HIV και των φορέων της αλλά και την ομοφοβία. Βρίσκω επίσης αξιοσημείωτη την σκιαγράφηση του χαρακτήρα του Denzel Washington, που από ομοφοβικός ενήλικας εξελίσσεται σ’ έναν άνδρα που προσπαθεί να κατανοήσει και να δεχθεί την διαφορετικότητα.\nExtra bonus: Το βασικό τραγούδι της ταινίας από τον τον Bruce Springsteen, "Streets of Philadelphia", επίσης βραβεύτηκε στα Oscars.\nΕλληνικός τίτλος: «Η Αρχή της Ισότητας»\nΜε τους: Felicity Jones και Armie Hammer\nΒρισκόμαστε στα μέσα του προηγούμενου αιώνα. Η Ruth, εκτός από σύζυγος δικηγόρου και μητέρα, είναι και η ίδια νομικός. Παρότι η ζωή την έχει εγκλωβίσει, θα αγωνιστεί για να εξασκήσει το επάγγελμά της. Και θα βρει την ευκαιρία της τη δεκαετία του '70, όταν μια υπόθεση διάκρισης κατά ενός άνδρα, της δίνει το έναυσμα να αποκαλύψει θεμελιώδεις συνταγματικές διακρίσεις κατά των γυναικών.\nΗ ταινία της Mimi Leder χτίζει ένα ηρωικό πορτρέτο για την Ruth Bader Ginsburg, η οποία έδωσε νομική φωνή και υπόσταση στον αγώνα για τα δικαιώματα των γυναικών στις ΗΠΑ και -μεταξύ άλλων- διετέλεσε μέλος του Ανώτατου Δικαστηρίου από το 1993 έως τον θάνατό της τον Σεπτέμβριο του 2020. Μια γυναίκα-ορόσημο και μια νομική υπόθεση που μπορεί να μην ανέτρεψε το ανδροκρατούμενο κατεστημένο (γι' αυτό έχουμε δρόμο -και αγώνα- ακόμα), αλλά σημάδεψε τόσο την καριέρα της Ruth όσο και τις ζωές γυναικών και -ναι, ακόμα και- ανδρών (που έδωσαν, δίνουν και θα δίνουν αυτόν τον αγώνα).\nΔιαβάστε ακόμα: 7 αληθινές ιστορίες γυναικών που έγιναν ταινίες\nΜε τους: Yahya Abdul-Mateen II, Sacha Baron Cohen, Joseph Gordon-Levitt, Eddie Redmayne, John Carroll Lynch, Michael Keaton κ.α.\nΤο 1968 ο κόσμος «έβραζε» με πρωτοστάτες κυρίως τις νεότερες γενιές για ισότητα, ελευθερία και ειρήνη. Στις ΗΠΑ, πιο συγκεκριμένα, υπήρχαν έντονες αντιδράσεις για τον πόλεμο στο Βιετνάμ, με αποκορύφωμα τη διαμαρτυρία που έλαβε χώρα κοντά στο Συνέδριο των Δημοκρατικών στο Σικάγο και τα επακόλουθα επεισόδια μεταξύ αστυνομίας και διαδηλωτών. Αποδιοπομπαίοι τράγοι για τα επεισόδια έγιναν 7 πρωτεργάτες της διαμαρτυρίας, καθώς και ο πρόεδρος του κόμματος των Μαύρων Πανθήρων, χωρίς ωστόσο να υπάρχουν τα απαραίτητα αποδεικτικά στοιχεία. Η ταινία, αν και με ένα πιο «ελαφρύ» χιούμορ σε σημεία που δεν αποσκοπεί πουθενά, αποτυπώνει τη διαχρονική κατάχρηση της βίας από την αστυνομία, καθώς και την σκόπιμη πρόκληση επεισοδίων - γεγονότα που βλέπουμε και στη σύγχρονη ελληνική πραγματικότητα. Πόσο δίκαιη μπορεί εξ ορισμού να είναι μία δίκη όταν η κατηγορία προέρχεται από έναν πολιτικό και εκπροσωπεί μία ολόκληρη χώρα;\nΤο προσεκτικά επιλεγμένο cast - προσωπικά ξεχώρισα λίγο παραπάνω τους Eddie Redmayne και Sacha Baron Cohen- καθώς και τα πλάνα αρχείου που χρησιμοποιούνται είναι από τα «δυνατά χαρτιά» της ταινίας, η οποία έχει ήδη κερδίσει μία Χρυσή Σφαίρα και οδεύει ολοταχώς με έξι υποψηφιότητες στα Oscars.\nΕλληνικός τίτλος: «Μάρτυρας Κατηγορίας»\nΜε τους: Tyrone Power, Marlene Dietrich και Charles Laughton\nΕίναι μια από τις ταινίες για τις οποίες αρκεί να αναφέρεις ότι βασίζεται σε έργο της Agatha Christie, ώστε να αναμένεις απρόσμενες ανατροπές. Εν προκειμένω μάλιστα, βασίζεται σε θεατρικό της έργο, οπότε η ταινία αναμένεται να έχει θεατρικό αέρα.\nΑν δεν έχετε δει κάποια από τις θεατρικές μεταφορές του έργου, κάντε μια χάρη στον εαυτό σας και μην διαβάσετε τίποτα για την υπόθεση πέρα από αυτό: «Ένας άνδρας δικάζεται για τον φόνο μιας εύπορης ηλικιωμένης χήρας». Η παρακολούθηση της δίκης του από την αρχή έως και πέρα από το τέλος της υπόσχεται αγωνία και συνεχή εναλλαγή συναισθημάτων.\nΟ γόης Tyrone Power είναι ο κατηγορούμενος, η μοιραία Marlene Dietrich (σε μια δεκαετία που -πέρα από τον Billy Wilder- χώρεσε συνεργασίες της με τον Alfred Hitchcock και τον Orson Welles) η γυναίκα του και ο απολαυστικός Charles Laughton ο πολυμήχανος δικηγόρος του, που τους επισκιάζει αμφότερους.\nDenzel Washington Jonathan Demme Tom Hanks Billy Wilder Agatha Christie Samuel L. Jackson Felicity Jones δίκη δικαστήριο ταινίες βασισμένες σε βιβλία


Tabula Rasa Blog: "Αρετή μου" της Χριστίνας Αλεξίου\nΚαι τώρα; Τώρα τι; Πάλι εδώ έβγαλε τη νύχτα. Δύο μήνες τώρα νόμισα κατάλαβε. Την έβρισα, της φώναξα, όσο μπορείς να πεις φωνή. Ξέρει εκείνη τις φωνές των ματιών μου. Τόσα χρόνια μια ματιά ήταν η επικοινωνία μας. Εγώ κάρφωνα το βλέμμα μου πάνω της κι εκείνη.... Εκείνη απλά ήξερε. Αν ήθελα να φάω, να πιω, να κουνηθώ, να κλάψω, να γελάσω, να ουρλιάξω κι ας μην μπορούσα. Μέχρι κι όταν ήθελα να πεθάνω, καταλάβαινε. Και κάθε φορά... αχ αυτές οι “κάθε” φορές. Πόσες στιγμές όμως με γύρισε πίσω! Γιατί καρδιά μου, άραγε, γιατί ήθελες τόσο πολύ ν' αγιάσεις; Κι εγώ έμενα, εγώ έκλαιγα, εγώ έσκιζα την ψυχή στα δύο. Σ' αυτό το κομμάτι της, που ακολουθούσε το φως της λύτρωσης, το ελπιδοφόρο, το μακριά απ' τον πόνο. Κι εκείνη με γυρνούσε στην πραγματικότητα της, στην θνητή ζωή. Ήθελε τόσο πολύ να είμαι κοντά της, το κοριτσάκι μου. Ήταν και είναι γεννημένη μανούλα, γι' αυτό. Και τώρα τι θέλει εδώ, γαμώτο; Κατάλαβε; Ένιωσε πάλι; Και την πήρε ο ύπνος. Τι όνειρο να βλέπει άραγε;\nΤο ξέρω, τώρα το ξέρω, το κοριτσάκι μου με θέλει εδώ! Δεν βλέπει, δεν καταλαβαίνει ότι λιώνει δίπλα μου; Όχι, εκείνη δυναμώνει τελικά. Βρήκε αυτόν τον τρόπο να γίνει άφθαρτη. Είναι ένας άγγελος. Τώρα όμως, πρέπει να φροντίσει το δικό της αγγελούδι, Θεέ μου! Φώτισε την να δει, να καταλάβει, να αποδεχθεί επιτέλους ότι καθένας έχει ευθύνη της δικής του ζωής, έχει ελεύθερη βούληση και είμαστε οι επιλογές μας. Αχ, δυστυχώς δεν πρόλαβα πολλά, τα διδάχθηκες όλα μόνη σου σχεδόν, άγγελέ μου. Τώρα ήρθε η ώρα όμως να διδάξεις όλο σου το μεγαλείο στο δικό σου σπλάχνο. Γιατί αλλιώς θα το μετανιώσεις κι εσύ…. Όπως κι εγώ…. Κι ο κύκλος θα συνεχίζεται… και οι ιστορίες θα επαναλαμβάνονται… κι εσύ θα χάνεις τον εαυτό σου… και θα γίνεσαι άλλη, όπως εγώ! Όχι, εσύ Αρετή μου, όμως! Όχι εσύ! Τι όνειρο να βλέπει άραγε το πλάσμα μου, αχ τι; Να νιώθει; Να αισθάνεται; Εγώ την κάλεσα ουσιαστικά εχθές το βράδυ… αλλά δεν το είπα σε κανέναν. Μόνο στο Θεό! Την κάλεσα στην σκέψη μου, στο αχανές μυαλό μου, στην ύπαρξη μου δίπλα να έρθει και να πλαγιάσει η θετική της αύρα, αυτή που με κρατούσε στην ζωή τόσα χρόνια. Κι εκείνη ήρθε και πλάγιασε κοντά μου…. Μα κοιμάται, είναι δυνατόν να κοιμάται; Ποτέ της δεν κοιμότανε. Εδώ, ακοίμητος φρουρός για χρόνια ατελείωτα. Και τώρα; Δεν μπορεί, το νιώθει….. λυτρώνεται κι εκείνη μαζί μ’ εμένα Θεέ μου! Κάνε την να καταλάβει…. Κουράστηκα, τρελάθηκα από την κούραση της ψυχής μου. Και δεν κουράστηκα από τη ζωή. Κουράστηκα να την βλέπω να χάνει τον εαυτό της, για να βρει εμένα. Εμένα που με έχει χάσει τόσα μα τόσα χρόνια πριν, που δεν μπορεί να με βρει και δεν το βλέπει. Κουράστηκα Αρετούλα μου, κατάλαβε το!\nΑχ, εκείνος που να είναι άραγε; Μόνη της έμεινε πάλι; Κλαμμένη μου φαίνεται. Πολύ κλαμμένη, έκλαιγε στον ύπνο της; Αχ, γιατί δεν καταλαβαίνει…. Εγώ τώρα είμαι φτερό, ανάλαφρη φωτεινή σκιά που πάντα θα ψηλώνω, θα νιώθω περηφάνια γι’ αυτή την Αρετή μου!\nΜα καλά, που πήγανε όλοι; Α… να κι ο γιος μου. Μα κι άλλοι. Κόσμος, πολύς κόσμος αρχίζει να έρχεται. Πόση χαρά Θεέ μου! Έχουμε γιορτή σήμερα, όπως θα ήθελα πάντα! Γιορτή για την λύτρωση μου Θεέ μου! Κι εκείνος; Πού είναι εκείνος; Ο μοναδικός έρωτας της ζωής μου. Ο πατέρας των παιδιών μου. Η καταστροφή μου! Το τέλος μου και η αρχή μου. Πόσο δύσκολο να τα παραδέχεσαι αυτά τα πράγματα. Πόσο οδυνηρά σκληρό να παραδέχεσαι ότι είσαι εξαρτημένα ερωτευμένος όλη σου την ζωή, από έναν άνθρωπο που ήταν η καταστροφή σου. Κι όμως, ίσως να μην την άλλαζα για κανέναν. Καθένας τελικά είναι φτιαγμένος για μέχρι εκεί που μπορεί. Ελπίζω τα σπλάχνα μου να γίνουν πιο εξελιγμένα μοντέλα.\nΚι εγώ τώρα είμαι εδώ που θέλω καρδιά μου, στο φώς, στην ηρεμία και στην γαλήνη του απέραντου γαλάζιου. Πόσο μ’ αρέσει αυτό το λυτρωτικό φως. Αχ, συγχώρεσε με που φεύγω ίσως πολύ πιο γρήγορα απ’ ότι ήθελες…. Αλλά να ξέρεις δεν θα μπορούσα αλλιώς. Η αγάπη μου διπλή στην καρδιά σου, θα γιγαντώνεται μέρα με την μέρα μέσα από την καρδιά της εγγονής μου, το ξέρεις. Κι η αγκαλιά μου δική σου σπλάχνο μου.\nΗ Αρετή, ένιωσε μια απίστευτη λύτρωση και μια ανατριχίλα να διαπερνάει το κορμί της. Η ασφάλεια που ένιωθε ήταν ανακουφιστική. Η μανούλα της, της είπε τόσα πολλά σήμερα. Της τα είπε όλα! Πόσο τυχερή ένιωθε, πόσο ευλογημένη! Ήταν σίγουρη, της μιλούσε! Και άφησε τα δάκρυα της ελεύθερα, αγκαλιάζοντας το νεκρό σώμα της κι ακούγοντας τον ψίθυρο πού πέρασε δίπλα στο αυτί της. Ναι, ήταν σίγουρη, πέρασε η ψυχή της Μανούλας της μέσα από το ίδιο της το σώμα. Το αγκάλιασε, το καθάρισε, το λύτρωσε κι έφυγε για τα ψηλά κι αγγελικά πλασμένα λιβάδια.


ΦΤΩΧΟΙ ΑΝΘΡΩΠΟΙ/Βιβλία | Κριτικές βιβλίων (Diavasame.gr)\nΦτωχοί, αυτοί οι αόρατοι\nΛέγεται «The Line» – γυρισμένο από τη βραβευμένη με Emmy Λίντα Μίντγκετ. Υπότιτλος του ντοκιμαντέρ: Φτώχεια στις ΗΠΑ. Τι άλλο μπορεί κανείς να προσθέσει; Ακούγεται ως εξής: “Why I sing the blues” – τραγουδισμένο από τον μέγιστο B.B. King να εξιστορεί τα δύσκολα χρόνια στα γκέτο, τριγυρισμένος από ανέχεια, παλιόρουχα, κατσαρίδες και μπόλικο μπλουζ.\nΜπορείς να το δεις στην μπλε περίοδο του Πάμπλο Πικάσο: ένας καταβεβλημένος άνδρας, μια γυναίκα με σκυμμένο κεφάλι, ένα παιδί γερασμένο πριν την ώρα του – ανυπόδητοι και οι τρεις. Ο τίτλος του πίνακα: «Φτωχοί άνθρωποι».\nΕπί του πρακτέου, διαβάζεται έτσι ακριβώς: ο sui generis Αμερικανός συγγραφέας Γουίλιαμ Βόλμαν γράφει για τους φτωχούς ανθρώπους του κόσμου. Για την ακρίβεια τους θέτει το πλέον συναφές, με την περίπτωσή τους, ερώτημα: «Γιατί υπάρχουν φτωχοί;»\nΟι παλαιομαρξιστές θα έκαναν λόγο για την αποξένωση του εργάτη από τα μέσα παραγωγής και για την εκμετάλλευση της υπεραξίας της εργασίας του που τον βυθίζει ακόμη περισσότερο στην ανέχεια.\nΟι νεολιθικοί θιασώτες της ελεύθερης οικονομίας θα έστεργαν με χαρωπή παραζάλη στη θεότητα των αγορών και θα έλεγαν πως όλα αυτορυθμίζονται με θαυμαστό τρόπο. Έτσι, τα χρήματα πηγαίνουν εκεί που πηγαίνουν και έτερον ουδέν. Από το ευρύ φάσμα των απόψεων ο Βόλμαν προτείνει το ελάχιστα πρόδηλο: απλώς καταγράφει δίχως ιδεολογικές σημάνσεις ή παρηγορητικές φαντασιώσεις. Όχι, δεν παίρνει θέση – απλώς, καταγράφει, ακούει και διαπιστώνει. Έχει, δε, πάντα κατά νου πως πρέπει να αποφύγει τα δύο βασικά λάθη στα οποία υποπίπτει όποιος ασχολείται με θέματα –σαν και αυτό της φτώχειας– που κουβαλούν κάμποσο εννοιολογικό βάρος: δεν προσφέρει συγκαταβατικό οίκο, αλλά ούτε ρέπει στην καλοπροαίρετη επιδοκιμασία. Αποφαίνεται ως εξής: οι φτωχοί δεν είναι κάτι άλλο από εμάς. Δεν είναι ούτε καλύτεροι, ούτε χειρότεροι.\nΟ Βόλμαν είναι μια παράξενη περσόνα για τα αμερικάνικα γράμματα. Αρκετοί αναγνώστες του θεωρούν πως τα βιβλία του είναι δύσκολα και πολυσέλιδα. Επίσης, έχει ένα θέμα με όλες τις εκφάνσεις του φαινομένου της πορνείας (ακροθιγώς διερευνάται και στο παρόν βιβλίο). Ο ίδιος δικαιολογείται στην κατακλείδα των «Φτωχών Ανθρώπων», απευθυνόμενος στον αόρατο αναγνώστη: «Για να με έχεις διαβάσει μέχρι εδώ πρέπει να είσαι πλούσιος όπως κι εγώ». Αν είναι έτσι τα πράγματα, τότε ποιος θεωρείται φτωχός και ποιος πλούσιος; Το ερώτημα φαίνεται να έχει μια αυταπόδεικτη απάντηση. Κι όμως, θα ήταν αστόχαστο να νομίσει κανείς πως τα κοινωνικά φαινόμενα αναλύονται κάτω από το στρεβλό φως των κατεστημένων εικόνων που έχουμε για την κοινωνική διαστρωμάτωση. Σαφώς, μεταξύ ενός ζάμπλουτου και ενός παρία η διαφορά είναι αυταπόδεικτη. Όμως ο Βόλμαν, με την κοφτή γλώσσα του ντοκιμαντέρ, την ιδιοσυγκρασία ενός ρεπόρτερ που αναζητεί το θέμα στον δρόμο και του μυθιστοριογράφου που κοιτάζει τα πρόσωπα πίσω από τις γραμμές τους, φωτίζει όλες τις ενδιάμεσες αποχρώσεις. Μια λέξη που μπορεί να βοηθήσει στην ανάλυσή του είναι αυτή της «κανονικότητας». Την ίδια στιγμή, σε διαφορετικά περιβάλλοντα και υπό ανόμοιες συνθήκες, η έννοια της κανονικότητας που βιώνει ο φτωχός είναι τελείως διαφορετική. Η σχετικοποίηση της φτώχειας δεν σημαίνει πως παραμορφώνει την ύπαρξή της, απλώς δεν την ποσοτικοποιεί εν συνόλω. Άλλως πως: το πρόβλημα υπάρχει και είναι δεδομένο, ωστόσο οφείλουμε να δούμε και τις διαβαθμίσεις της αδυναμίας.\nΑπό το Πακιστάν έως το Καζακστάν και από την Κίνα έως την Ταϋλάνδη, το Τόκιο, την Κόκκινη Πλατεία και τα γκέτο των ΗΠΑ, ο Βόλμαν με άοκνο τρόπο ρωτάει τους αποσυνάγωγους των κοινωνιών τι ακριβώς τους έχει οδηγήσει σε αυτή την κατάσταση και γιατί δεν είναι πλούσιοι όπως κάποιοι άλλοι. Οι απαντήσεις ποικίλλουν – πάντα βάσει των συνθηκών που διαμορφώνουν τα ξεχωριστά περιβάλλοντα. Εντέλει, με το να διατυπώσεις την άποψη, εν είδει συμπεράσματος, πως η φτώχεια είναι μία και παντού, μάλλον οδηγείσαι σε έναν παραμορφωτικό λαϊκισμό που ούτε οι ίδιοι οι φτωχοί δεν θα μπορούσαν να τον επιβεβαιώσουν. Καθαρίστριες από την Μπανγκόκ, άστεγοι στο Τόκιο, ζητιάνοι στην Κένυα, άνθρωποι που δουλεύουν στο θανατηφόρο Τσέρνομπιλ, μικροκακοποιοί στην Κολομβία, γυναίκες κρυμμένες πίσω την μπούρκα στην επικράτεια των Ταλιμπάν, μέλη παράνομων και βίαιων οργανώσεων στην Ιαπωνία, Ρώσοι λούμπεν που ομνύουν στον Στάλιν και στον κομμουνισμό που τους παρείχε –τουλάχιστον– έναν βαθμό ασφάλειας. Κι ας τους τον αφαιρούσε στη συνέχεια μέσω του πνιγηρού κοινωνικού διάκοσμου που διαμόρφωνε. Όλοι τούτοι οι άνθρωποι στην πραγματικότητα είναι αόρατοι γιατί είναι φτωχοί. Έχουν διαμορφώσει τη δική τους προσαρμοστική απάθεια. Κάποιοι νομίζουν πως δεν είναι φτωχοί. Άλλοι θεωρούν πως υπάρχει πάνω τους ένα κακό κάρμα από προηγούμενη ζωή ή ένα κισμέτ που καθορίζει αυτήν που ζουν τώρα. Άλλοι δέχονται την κατάσταση στωικά και άλλοι καταφεύγουν σε αυτοοικτιρμούς. Από τη φιλοσοφική διάθεση στην ποιητική ενατένιση και από την «καθαρή» δημοσιογραφική καταγραφή στην κοινωνιολογική και ψυχολογική προσέγγιση, ο Βόλμαν φτιάχνει ένα βιβλίο που δεν φαντασιώνει πως περικλείει όλο το φάσμα της φτώχειας. Ούτε το θέλει, ούτε και είναι δυνατόν να το κάνει.\nΤην έκδοση συμπληρώνει μια σειρά ενδεικτικών φωτογραφιών που τράβηξε ο Βόλμαν με πρωταγωνιστές τους ανθρώπους με τους οποίους συνομίλησε και δέχθηκαν να εκτεθούν στον φακό του.\nΗ πολύ καλή μετάφραση ανήκει στον Γιώργο Κυριαζή.


Cumhuriyet: Πολίτες τελούν υπό αστυνομική διερεύνηση γιατί είπαν τον Σοϊλού φαλακρό | The Indicator\nCumhuriyet: Πολίτες τελούν υπό αστυνομική διερεύνηση γιατί είπαν τον Σοϊλού φαλακρό\n11 Ιανουαρίου 2021 • Ώρα δημοσίευσης: 6:47 μμ\nΤο ζήτημα της καταπάτησης ανθρωπίνων δικαιωμάτων στην Τουρκία είναι από τα πλέον σοβαρά που αντιμετωπίζει η γείτονα χώρα. Η αντιπολιτευόμενη εφημερίδα Cumhuriyet το Σάββατο σε ρεπορτάζ της ανέφερε ότι Τούρκοι πολίτες τελούν υπό αστυνομική διερεύνηση γιατί αποκάλεσαν τον υπουργό Εσωτερικών Σουλεϊμάν Σοϊλού φαλακρό.\nΣυγκεκριμένα το 2020 και όπως αναφέρει η ιστοσελίδα ahvalnews.com ξεκίνησε εναντίον του δικηγόρου Τουγκάι Μπεκ για το χαρακτηρισμό του υπουργού Εσωτερικών ως «φαλακρού ατόμου». Ο Μπεκ κατηγορήθηκε για «προσβολή δημόσιου αξιωματούχου». Ωστόσο, ο εισαγγελέας είχε δηλώσει ότι δεν θα προχωρήσει περαιτέρω στην έρευνα.\nΌμως ξεκίνησε μια περαιτέρω έρευνα εναντίον ενός από τους πελάτες του Μπεκ για την αναφορά του Σοϊλού ως φαλακρού, ανέφερε η εφημερίδα.\n«Το γεγονός ότι ακόμη και το να αποκαλείς τον υπουργό Εσωτερικών «φαλακρό» αποτελεί αντικείμενο έρευνας στο παρόν στάδιο είναι μια σαφής ένδειξη για το πόσο έχουν περιοριστεί τα όρια της ελευθερίας της έκφρασης», δήλωσε ο Μπεκ.\nΤο υπουργείο Υγείας της Κίνας ανακοίνωσε σήμερα ότι τις προηγούμενες 24 ώρες επιβεβαιώθηκαν στην.